Mappada bajutta tau lainge ri situasi tertentu pada acara botting ato rapat na lainge, takkini' mettoi na masiri' pasti. Macawa-cawaki dolo pas na pertama ri ita yaro taue, ne' ko de'ma naitaki idi' masiri' ale-aleta. Mello ladde ko lokkani gatti hindari yaro tau mappadae baju ripake. Sebenarna maega tau sangi' mappada bajunna tau lainge. Artis lagi yaro mappake merek terkenal ato barang terbatas ri produksi engka to peluangna mappake baju mappada artis lainge, bahkan maegani kejadian yae. Apalagi ko idi' pangngelli ri marketplace, mannessa siseng matanre peluangta mappake baju  mappada tau lainge, apalagi yae tania barang terbatas. Hal mamello rijama ko teami mappada bajutta tau lainge, ma'jai'ki baju, melliki kaen bedae. Mannessa siseng matu ko polana, warnana, na desain bajutta de'na gaga padana.


Lokkaki mabela pasti leppangki teme ato tai ri seddie wc. Mulleki leppang ri wc mello ato ko maja' dalle' ta, mulleki runtu'i riasenge wc makebbong. Ko mabela empa yaro lokasi elo' ri tujue, parellu sisengki passu memengni aga elo' massu pole ri aleta, tapi' ko makawe' ni na makeppang yaro wc ri leppangie, tajeng laloni lettu ri lokasi elo' ri tujue. Mawatang siseng ko tau pacciddi-ciddireng runtu wc marota', maesa'ki idi riturungi ri tau lainge ko lokkaki elo' teme na talluami rijama. Hal laing mulle rijama ko elo'ki mattama ri wc umum, jampe memengni timungta sebelumta mattama' untuk antisipasi makebbong wc na. Supaya mello nyawata sebelumta mattama, na mello to nyawata ko massu'ni.


Ri bully mancaji seddi pengalaman paling mapeddi, apalagi ri akkedaiki ko tomatoatta menyesal punna anak pada idi'. Meski de' na engka ri angkalingai tomatoatta makkedaiki makkero, maga memengi yaro anana' bully e ka mapiddara fisik na mental. Tiap esso engka mani hal baru na akkedaika, elo' sisenga sedding lecce sikola, ne' de'gaga doi'na tomatoakku. Matau'ka ko lecce'ka engka si tau laing makkedaika keromai. Padahal yaro wettue, kusilongan seddi sikola yamaneng mua silongku pole ri SD. De'gaga mala-malangka yaro wettue, na ita-itaima. Si esso bawang sedding lokka massikola pada nakko sitaung, tanrang ja'na. Akkomiro bawang parelluki mallupai manengi yae ja'na, na rialai hikmahna meski mapeddi na mawatang siseng. Untuk tau lainge, cobaki tunjukkangi aleta barani ko engka tau mapiddara lokka ri aleta, berusahaki de' ri siruntu sibawa tau maja'sipa, na ko engka tau makkedaiki aja'na ri bati-batingi mappada terri.


Maccoe Tarbiyah mancaji kegiatan esso Sabtuna Mila. Ri pauangni ri gurunna makkeda engka baja seminar ri kantoro' bupati ko ele'i, embaki maccoe maneng. Elo'i na sedding Mila lokka tapi' de' na issengngi mammotoro' mabela na de' to gaga SIM na. Ri arengi solusi akkero ri gurunna, sibawangni lokka baja ri ele'e tapi' haruspi maele', nasaba' gurunna mancaji panitia akkero. Sisengna lettu ri ruang pola, de'pa na tabbukka yaro ruangange. Monroi mattajeng nappa mulaini mattama dolo' tudang na uki' toni asengna ri daftar hadir. Mulani acarana, mangkalingani seminar pole ri tau maccae. Akkero engka elo' ri abbereang hadia lokka ri tau ri pile, ternyata ri pilei pole ritau magattie engka ri ruangan, takkini Mila makkeda alena pale paling riolo peserta engka, menre'ni ri panggung tarimai hadiahna. Yanaro mello to ko maele'ki moto, nasaba' de' na pitto manu' dalle ta.


Kemacetan merupakang masalah paling maloppona masyarakat engkae ri Ibukota. Macet mullei mancaji saba' terhambatna kegiatan esso-essona masyarakat. Mappada maegana pa'jama terlambat mattama lokka ri ajjamangna, maega barang terlambat ri kirim, na bahkan engka tau mate nasaba' ambulans de' naulle lalo garagara macet. Macet mappitau siseng, de' naulle lolo' ambulans e ko macetki. Elo' mapputara' balek de' to naullei nasaba' maega to oto ri munrina mattajeng untuk lalo. Macet seharusna ri padecengi memengni masalana pole makkokkoe. Sebelumna tamba maega kendaraan pribadina masyarakat Indonesia. Macet solusina yaro ri pallebba lalenge, tapi' makurang sisengni lahan kosong. Lebbi maega bangunan-bangunan ri bangun. Dampak laingna yaro na lori banjir, na ko engka banjir macet lebbi parah. Macet masalah serius harus e na padecengi pammarentah.


Mappadongo-dongo ato biasa ri asenge prank, mancaji ni tren ri anana ri Indonesia. Prank artina trik untuk mappadicawa tau lainge, tapi mulle to jaji mappacai', mappaterri, ato biasa engka tau maja' na sedding. Yanaro seddi prank paling maega taue naebbu ri uleng April, riasengni April Mop, maega tau mabbelle-belle. Pada yaro seddi silongku, ale-alena monro ri kosna, tiba-tiba makirimki pesan sadda lokka ri grup e, de' na jelas aga napau, intina millau tulungi, pada tau sesak nafas e, tau mangkalingai pasti elo'i lokka naturungi. Pas na lokka kero silongku turungi, maga na tappa makkedai salama na kennaki prank, tau malessi mua pale. Yaro silongku lokka tueungi elo' marennu pa' de'ma na malasa yaro silong ma belle, elo' to na sedding macai' pa' mabbellei.


Demam panggung riasengni khawatir, matau', ato fobia lokka ri penampilan ato tampil riolona penonton ato kamera. Biasana nakennai demam panggung tau sebelumna mammula tampil ato ri lalengna tampil riolo panggung ato kamera. Demam panggung engka to nakenna olahragawan ato atlet, akkoe matau' i ko yaro matu hasilna maja' de' na sesuai engkae ri pikkiranna penontonge. Matau' ri demam panggung mulle jaji makkoeki ko na kennaki, tremor ri jari na ajeta, tattai-tai ki, na marakko timutta. Demam panggung mullei nakenna yamaneng taue, mulle lokka ri tau pammula ato ritau biasaena tampil riolona taue. Maega tau mappake pabbura riasenge beta blocker untuk lawai yae demam panggungna.


Lokka mabela pasti elo'ki leppang tai ato teme ri seddie wettu, apalagi yae jokka ta elo' narapi seddi esso mangngoto bus. Leppang ri wc umum ato ri masiji' mancajini abiasangna tau engkae ri lalenge. Ri lalengna yaro wc umum e, engka tai monang ri closet na, terpaksa ri sirangi nasaba' de' mua na ta' sumbat yaro closetna, ne' magai yaro tau purae tai de' na siramki. Marantasa' mancaji hal mulle ri ingngerrang pole yaro kejadiange. Iyya sebagai tau pacciddi-ciddireng ku lebbirang de' ku tai ato teme akkero ri wc, nasaba' ku ingngerrang siseng pekkoga bentukanna na bauna yaro tai monange. Ko hal lain mancajini biasa ko marota, ato malucca waena. Tapi ko mabbicara tai monang, de' siseng iyya pribadi ku mulle tahangi pappinedding cakkoa'ku.


Mappakarennu-rennu ko runtu'ki jamang, tapi iga sangkai keda ri jamangta engka to ri aseng PHK. Yaro ri pa' jama ki pole rijamangta. Makkoe batena ko tea maki na kenna PHK ri jamangta, pertama haruski  kembangkan bateta mappikkiri supaya runtu'ki ilmu baru na yaro ilmue wedding ri pake berkelanjutan. Kadua, tingkatkangi aga ri ulle ri jama, magguruki, nasaba' de' gaga ri aseng terlambat ko magguru. Katellu, aja' ri matau' gagal, mappikkiri ki positif ko engka ri jama. Eppa, hargai kritik na saran na arengki taue, biasana ko engka tau parengki yaro duae elo' ki na ita madeceng. Parellu ki terapkangngi yae, meski de' na jamingki 100% terhindar pole ri asengnge PHK.


Bullying mattama'i ri laleng tindak kekerasan verbal mulle mabbere dampak ja' elo' mappada riasenge kekerasan fisik. Bahkan yaro tau nakennae bully mullei nakenna depresi, gangkenna cenderung na konci alena, teani lokka sosialisasi, no' i kepercayaan alena, bahkan mullei buno alena ato tindakan bahaya lokka ri alena na lokka ri tau lainge. Nasaba' yae, na poji muncul keluhan fisik, mappada peddi ulu na peddi maneng ale-alena, tallua, teai manre maega pada biasana, mawatangi nasedding matinro, sesak napas, lemas, na lainge. Selain yaro, maega to korban bully na lampiaskan yaro purae na alami lokka ri tau lainge supaya naisseng yaro taue pekkoga peddina atingna biasa. Seharusna na paling mello, ri papettu ni yaro bully akkero ri alena, jaji makurangni korban bully, na alena parellui mabbura supaya de' na trauma. Mariki pajai ma bully, na pajai ni gangkenna ri generasita.


Duta pariwisata, engka biasa ri ta seddie kabupaten. Yaro mancajie duta haruski maccoe seleksi. Tujuanna ko mancaji ki duta pariwisata, yaro ri perkenalkangi na promosikan toi wisata-wisata engkae ri daerahna. Ta si taung biasa asambe si duta pariwisata e, yanaro ko mancajiki duta pariwisata ri arengki wettu si taung untuk sappa aga si potensi na daerahta. Akkoeni maccoekka seleksina duta pariwisata wettu ku taung pertama ri kampusku. Engka menunjukkan bakat, siaga bahasa ri isseng, mebbu ki aga proker ko mancaji ni matu. Yamaneng ro malomo mawatang ri laloi, tapi iga sangkai ko mancajika duta pariwisata ri kabupatengku ri taung 2022. Rennuku na taro, anu tania ku harapkan tapi iya' mancaji nomoro' seddi.


Mabbicara operasi pasti peddi siseng ri ita ko manontongki pelleng operasi-operasi. Akkero ri itai tarengna piso na pake kerrei babua ato arona taue, nappa ri jai' si paineng, mangngiluki ri sedding na tania mua ri ita secara langsung. Matau' sisengni ko idi'na narapi wettuta tosi elo' operasi. Pada tau mawatange massu anakna haruspa ri operasi ato sesar jaji mulaini cemas yaro emmak e, nappanna elo' ri operasi na yaro nyawana anakna bahaya topi. Parelluki bawang jamai yae ko ri wettu makkokie elo' ri operasi na matau'ki, pasti na pagguru tommaki yaro doktoro'e. Tarik napaski madeceng nappa ri hembuskan, na relaks pappineddingta. Gangkenna matu' seimbang ale na pikkiranta, makurangni stresta, na lancar toni matu' operasita.


Cakkoa na tallua sangi' terjadina tanpa ri sanna-sanna. Makkoe parellu rijama ko cilalota pura tallua, nasaba' ko purani ciceng mullesi parineng engka pappineddingta elo' empaki tallua. Seddi, minungki wae pute cedde ta cedde, aja' na maega eggang. Dua, cobaki tudang na aja' ri leu'-leu', nasaba ko leu'ki mulle jaji engkasi pole babuata elo' massu. Tellu, bukkai tellongeng, tallua mulle jaji saba'na pole ri bau makebbonng, yanaro ko ribukkai tellongenge aliran udara mattama mamello, jaji mullei mancaji cara untuk mappalenynye cakkoa. Eppa, tekangi cekkongna gangkenna messu maneng yaro luae. Lima, alihkangi perhatianta lokka ri hal-hal mello, supaya pappineddingta elo' tallua teralihkan toi. Terakhir, mabbauki minynyak aroma terapi supaya mamello risedding pappineddingta.


Wc umum engka fungsina liwe' penting. Tapi', yae fasilitas e sangi'na malomo marota' nasaba' maega tau pakei na yanaro berisiko mancaji sarana ta' sebar kuman. Supaya de' na tertularki lasa, parelluki cara mappake wc umum yaro aman e nasaba' de' na yamaneng tau engka abiasanna macakka ko mappakei wc. Seddi, aja' ri gerrui yaro aga-agae ato bagean pole ri wc umum mappada  tange', closet, keran, na sabun, mappakeki tisu ato sarung jari untuk lawai jari ta. Dua, taroi yaro aga-aga ri tiwi'e si gagangna tange'e. Tellu, cakkaki yaro tudangenna closet e sebelumnta pakei, lullu'i mappake tisu antiseptik ko engka. Eppa, aja' ri bissai closetna sambil cekkengki, mabbissani dolo. Lima, tiwi'ki peralatan ripake ri wc, mappada tisu ato sabun nasaba' biasa de'gaga ri wc umum makkero ri pasadia. Terakhir, bissai jaringta mamello mappake wae maccolo na sabun.


Kamacetan rilalenge mancajini meningkat na merupakang masalah utama ri kotae. Apalagi macet ri wettu jam sibuk pada ko ele' na araweng, wettunna operasina masyarakat elo' berangkat na lisu. Tentuna maega cara mello rijama ko teami nakenna riasenge macet. Seddi, rencanakangi dolo jokkata, mappada laleng elo' ri olae nasaba' maega laleng mulle riola ko engka onrong elo' rilokkai apalagi daerah kota. Dua, sisambeki tiwi' kendaraan pribadi lokka ma'jama supaya makurangi kendaraan ri lalenge. Tellu, lokkai maele' siseng, hindari ko ele' i ato araweng wettu lokka massikola na ma'jama sibawa wettu rewe'na. Eppa, manfaatkangi teknologi untuk mitai wettu-wettu macet na tega. Engkana riaseng teknologi real time ri jalan raya, engka cctv, sensor, na lainge. Mulleki cek ki yae untuk pantaui kondisi laleng.


Engka 25% tau bahagia pura botting daripada de' pa na pura botting. Botting mancaji hal paling penting ri linoe, untuk mappatuo generasi baru, na de' to ri puppu bijatta. Botting mamello mua ko sibawaki tau cocok e ri aleta. Aja' ri botting magatti ko de' pa ri sadia, engka mua tu matu na rapi' ki botting. Ri mattambana wettue, puas na taue mancaji makurang. Akkoe botting de' ma na parellu magatti, engkapa matu na madecengki ri sedding aleta, mello jamangta, nappaki botting ko elo' ki yaro mamello e abbotingetta. Maega to tau botting, de' na mamello tuona sebelumna botting, tapi pas purana botting mello siseng  tuona, runtu aga jama-jamang. Yasiro tergantung ri dalleta, tapi yaro pastie, pasadiai aleta untuk botting na pura botting marennu ri tuota, aja' ki botting ko tea paki. Penting ladde yaro ri esso-esso ri munri purata botting, jaji pasadiaki madeceng.


Ko seddi-seddi mi anakta, anak urane, na tea mabbaine mancaji masalah loppo. De' gaga na bijatta ri linoe ko teai mabbaine. Yanaro na sedding Mariati sebelumna engka cinnana anakna botting. Sisengna maitta elo' i botting anakna, na engka tona calon baine napoji. Bottingni yaro taung e, maroa acarana nasaba' anak seddi-seddi na botting pertama ribolana. De' na maitta si taung pura botting, engkana oppona Mariati, oppo paling na tajeng-tajeng e pole anakna. Makkunrai anak pertamana anakna, makkuncari macantik, yaro macellae pitto na. Liwe' na sayangna, de' na tassala ri ceddena oppona. Ma roa si bolana mangkalinga sadda terri oppona, na maiita siseng sunyi de' gaga sadda anak-anak.


Sekitaran ri taung 2018, Mila na putuskan untuk ma'guru bahasa Inggris nasaba' yamaneng silongna yaro pecinta Korea macca bahasa Inggris, sedangkan alena yes na no mi na isseng. Sappai grup WhatsApp untu ma'guru, yaro wettue wenni gerhana bulan ri uleng seddi. Mattama'na langsung na perkenalkan alena, siruntu'i maega silong mamelloe sifatna. Maittai kero bergabung maega toni silongna na isseng onrong na taro to nomoro' wa na. Engka seddi silongna makkeda ko blasteran Belanda na Indonesia, bapakna tau Belanda na emmakna tau Bandung. Mateppe manengni kero ri caritana, apalagi maccai yaro taue ma bahasa Belanda. Aseng na taroe ri wa engka unsur Belandana, teppe sisengki. Maitta kero massilongki, biasa tu ko ri Facebook engka rekomendasi silong pole ri nomoro' hp, tappa engkani kero silongku yaro blasteran e. Ku isseng siseng langsung keda mabbelle mi pale keda blasterangi. Mappakasiri'-siri' siseng sedding mabbelle lokka riyamaneng taue.


Ayu merupakang siswa kelasa dua pindahan pole Jayapura lokka ri assikolang SD ri kampongna emmakna, akkero monroi sibawa nenekna, pa' tomatoanna harus si rewe' ma'jama. Ri esso pertamana langsungi runtu' maega silong mello, na langsung toi akrab. Tiba-tiba engka guru mattama paui keda elo'i rapat guru-gurue jaji anak gurue maneng ri lorangni lisu. Jokka manengni lisu sibawa silongna, de' pa gaga lokka tomatoa ma' jemput pa' deppa narapi'i wettu lisu. Ri lalengna lisu salo' metto riwiringna lalenge, mapella essoe yaro wettue. Makkedani sala seddi silongna emba lange do', maele' tommaki lisu de'pi gaga pa' jemput e. Na iyoi manengmi yaro silongna, Ayu makkoto. Nabukka manengni bajunna nappa no' lange. Macca maneng silongna lange, Ayu macca tomma pa' sangi'na lokka ri kollange. Lange ni akkero na alena na kennai sulili'na wae na tellengi akkero ri tiwi' ri wae mabela. De' na naissengi iga turungi yaro essoeri sala seddi silongna. Tau'pa seddi ri cairi ri nenekna, ne' de' mua ri cairi, ri atteangni paineng lokka lange ri salo'e.


Sangi'ta stres nasaba' riancam na ri peppe'ki sibawa keluargata, pola pikkiri' sangi' barubah, na sangi'ta berhalusinasasi tentang hal maja' tentuna maja' siseng ri pinedding, padahal yaro pengalaman maittani tapi engka empi ri pikkiranta ri tiwi' gangketta maloppo. sebaikna ko na ganggu sisengki yae aktivitas esso-essota, parelluki paressai aleta lokka ri psikolog, apalagi ko na ganggu toni aktivitas sosialta lokka ri tau lainge. Psikolog na arengki evaluasi lanjut sibawa yae kondisita na areng topaki terapi sesuai sibawa masala ato traumata, mulle konseling, psikoterapi pelaku, mulle to na rujuk ki lokka ri psikiater ko ri parellu diagnosis ato mabbura lebbi lanjut. Mariki sehat pole ri pengalaman-pengalaman ja'ta yaro matau' nasaba' ri ancamki.


Mancaji nenek na kakek liwe' na tajengna tomatoata. Mitai anakna mabbija, mitai na parutusu' anakna mancaji hal paling elo' na ita. Yanaro lahirna oppo pertamana Duni mancaji de' na lokka majjama siminggu ittana. Akhirna engka na oppona, na oppo ruane. Ruane magemmara, ma tanre inge' na. Liwe' ni ittana elo' mitai anakna botting, yamaneng tellue anak makkunraina, de' gaga urane kasi' anakna. Yanaro elo' siseng mappunna oppo urane. Sisengna yamaneng anakna mappunnai anak ruane, mantaji sih yamaneng oppona ruane, biasana anakna makkunrai maneng. Mamello sisengni nasedding engka wedding na pattuju nasaba' ruane maneng oppona. Mancaji ni maroa bolana purana lahir maneng oppo ruanena.


Engka programna menteri pendidikan bapak Nadiem, riaseng MBKM (Merdeka Belajar Kampus Merdeka). Maccoe ri yae program e, liwe mellona, runtuki sertifikat, na padami ko makkuliaki ri kampusta nasaba' wedding ri konversi 20 SKS. Maega programna MBKM, pada kampus mengajar, magang, studi independen, wirausaha merdeka, pertukaran pelajar, na laing-laingnge. Ko idi' sala seddina tau engkaena ri semester 5, wedding sisengki ri tarima, nasaba' maega programmna yamiro ri semester 5 ke ase' wedding maccoe. Nakko Magang ato kampus mengajar ri ala, runtuki matu doi' uleng-puleng pole ri kampus merdeka. Ko studi independen weddingki magguru pada ri kampus e, na beda jurusan riala, ko luluski matu runtu' ni sertifikat. Embaki daftar, cocok ladde yae program e untuk idi' kembangkan aleta.


Makurang doi' bahkan cappu sisengni doi'ta, merupakang hal mapeddi. Kacicengmi manre si esso pa' cappu siseng doi'ta. Yaro ko manreki ribolata seddimi tello ri gore nappaki bage limai sibawa baine na anakta. Botting ri usia malolo empa, apalagi ri jodohkangi sibawa tomatoatta mancajini hal maega tau alami. Ne' mapeddi siseng empa ko ri alami ale-aleta. Anakta millau doi' elo' melli karoppo ne' de'gaga siseng doi' ri katenni. Manre lagi mawatang siseng kasi'. Parellumi bawang mingngerrangi keda yamaneng taue ri areng ujian ri puang Allah ta'ala nasaba' naisseng puange keda mulle muki laloi. Mariki sumange' makkareso tedde supaya mulleki capai yaro elo'e ri tuju. Untuk tau elo'e botting, pikkiriki ongkoso botting na pura botting, aja' ri mappada tau maegae inrengna ko pura botting. Aja' tona ri punna anak magatti ko de'pa na stabil ekonomi keluargata. Makkomiro bawang ri ingngerrang ko elo'ki tuo marennu sibawa anakta na baineta.


Seddika bola lokka lecce onrong, pa' bapakku maega-ega naruntu doi' ko ma'jamai ri Jakarta. Maittaki monro ri Jakarta, emmakku engka tona na runtu' jamang, iyya sebagai seddi-seddie anakna, magguruka madeceng ri sikolakku na onrong les ku. De' ri sanna-sanna wettukku purana jalani seddi semester mancaji mahasiswa baru, engkana covid-19 ri Indonesia, terpaksa massikola online ka. Bapakku na emmakku, de'pa gaga pemberitahuan keda ma'jama online ki, pa' jamangna haruspi engka ri onrongna. Akkoniro na kenna manengi dua corona, siminggui monro isolasi ri rumah sakit, na pettu maneng nyawana massamang. Peddi' pa atingku, nasaba' batena ri lemme mappakaterri-terri. Ale-aleku mani monro ri bolaku, yamaneng sajingku monro ri kamponge, de' gaga mulle lokka turungika. Yasiro peddi'na lokka merantau pole ri sajingta lainge, pa' ko makkonie ale-aleta mani murusu'i aleta.


De' na cedde tomatoa macai' ko engka peppei anakna, mappada silongna anakna lokka peppei anakna. Elo'i macai' lokka ri yaro silongna anakna na suroni anakna peppe toi, tea tommi pa' na paggurui matu anakna balas dendam. Mulle jaji lokkami kero ri emmakna silongna anakna macai'. Bahkan engka to tomatoa monromi masennang ko ri peppei anakna, na nasuroi anakna de' na massilong sibawa yaro silongna. Parelluki sambei carana melloe, seddi latih i anakta untuk barani mappau 'stop, de' ku lori' lokka ri tau maja'e lokka ri alena. Dua, suroi lari anakta na pauangi millau tulung ri tau maloppoe, na paui mattongeng-tongeng yaro kejadianna. Tellu, paccoe'i anakna untuk patennangi alena, missengi alena, de' ma namaga ko terri na macai'. Eppa, lorangni anakta papajai masalana ale-alena, aja' ri mapperri-perri eggang, na idi' tomatoa haruski hargai baranina anakta.


Wettunna engka silongna daengku lokka ribolae, makkutanani tega pale anringmu. Padahal siruntu' lebba ka kero na asengma kapan maccikali daengku. Ri arengni maneng beppa na anre, nasaba' nappai pura ri wisuda daengku, na engka maneng silongna pole ri kampusna jokka-jokka. Manrena kero na makkutana, ne' takkinii pas ku naita, keda yaro tongeng anringmu. Maja' mekko tappana, de' napada tappamu.  Rimulanna na asengma sajing pole mabela, de' ku massessureng daengku. Naissengna, makkutana si anak pole ri panti asuhan yaro anringmu de' ku teppe ko massessurongko. De' siseng padanna tappamu, iko mabello anringku maja' rupanna. Kessingpa ri tette timunna yaro silongna daengku, cai' ku sedding. Lari manikka massobbu purana nakkedaika makkero. Daengku monromi sennang, harusna na pallempuki timungna silongna. De' to ha pa' tamu yaro rekeng silongna, jaji na tahangi. Iya' mi peddi na macai' sisengka sedding ko ri aleku, magai na maja' rupakku.


Engka wettu puraka lokka ri bolana amureku monro nasaba' elo'ka malleppe akkero rikampongna. Yaro uleng rumallai, jaji haruski magatti cemme ko ele'i ko teami makruh puasata, cemme laloki sebelumna lohoro'. Mattama'na ri kamar mandina cemme akkero, witani sabunna, odolo'na, sibawa sampona ta'susung madeceng akkero. Sabun cair na atteangka pakei nasaba sabunna anakna alias cikalingku. Walani yaro sabun batange, maga na malengngo siseng ko rikatenni, maddenne'i no' rilaleng closet na amureku. Sappa'na aju untuk malai menre, nasaba' maciddi'ka mappake jari. Magana tamba marilalengi yaro sabunge, elo'ka mollii amureku ato abbeang laloi yaro sabunge ne' ku ingngerrang ko tau liwe' hematna amureku. Terpaksa mappakeka jari malai yaro sabunge, kubissai bikka pitu gangkenna elo' puppu. Nappana massabung gatti cemme massu, seolah-olah de'ma gaga terjadi kero rilaleng kamar mandi.


Engka gurukku wettu SD, guru baru mangngajara, mello siseng batena mappaguru, jaji maega murid poji ko mattama'i. De' na maitta engka karebana elo'i botting yaro, jaji makkumpulu'ki doi' untuk alena. Siminggu ittana pura botting engkana kareba keda lempe' ki ri kampongna ri Senggerang daerah tanre ri Balocci, na matei yaro gurukku sibawa bainena. Lempe' merupakang sala seddi bencana sangi' terjadie ri Indonesia. Lempe' artina seddi lokasi na gennangi wae yaro daratange. Apalagi riasenge lempe' bandang, yaro lempe' engkae secara tiba-tiba na yaro waena maega topa, nasaba' de'na naulle bendungi yaro bendungange nalalloi toni yaro salo'e. Yanaro urukku nakennai yae bencanae, pa' engka tona longsor kero daerah bulu', bosi enneng jang yaro apo makencangnge.


PNS/ASN engka to penghargaanna ri aseng Satya Lencana Karya Satya. Penhargaan yae, ri areng ko lokka ri PNS/ASN iga jamai tugasna mapato na memello sekitara' seppulo taung, dua pulo taung, na tellu pulo taung, malomo mawatang ko elo' ki runtu'. Akkoe carana ko elo' ki mancaji sala seddina runtu. Pertama, jama manengngi tugasta mapato, matongeng, na memello. Kadua, de' ri engka mebbu sala-sala ri jamatta na ri arengki hukuman. Tellu, de' ri engka mala cuti ri saliwengna wettu dinas ta. Terakhir, de' ri engka langgarki hukumna negarata. Malomo mawatang iya' waseng, nasaba' ko perunggu haruski genne seppulo taung, tapi iga sangkai ma jamaki bawang matterru, na runtu' ki penghargaan siaga ittana.


Bullying ato perundungan mulle terjadi karia-ria, mappada ri gadde, onrong maccule-cule, ri area transportasi, na onrong lainge. Korban bully maega to na yamaneng taue mulle mancaji korban bully, mammula pole ma' hina fisik, ma'hina status sosial, na illau doi'na taue, na peppe'i, na lainge. Komisi Perlindungan Anak Indonesia (KPAI) wettunna ri taung 2022 datana makkeda lebbi pole 226 kasus ri Indonesia kekerasan fisik na psikis, termasukni yae bully yaro jumlahna tambah maega makkokkoe. Tau malemmae ri ita, maega e napikkiri, cemas, na makurang percaya diri mancajini tau paling malomo ri bully na ri tindah. Yanaro na mancaji target bully pa' malemmai ri ita na de' na barani belai alena ko ri angnganui, yatosiro parelluna ki barani ato percaya diri supaya de' na makkita no' taue lokka ri aleta.


Mariki' de' ri serobot antrian ri yamaneng siningna antriange ko lokkaki antri. Apalagi antrian pembagean sambako, maega tau lokka antri untuk runtu sembako, na pinsangi. Engka tau serobot antrian, matau' mani de' na runtu, ato biasa na serobot na allejja toni taue. Penting ladde untuk yaro pabbage sambakoe, mebbui atoran yaro tau mengantrie de' na runtu sembako. Mulle to malai pajjaga pada polisi, mulle matoro'i tau lokkae antri. Maega tau malasa' lokka tegurki, apalagi mattikkeng ammaki nataro. Budaya antri de' na idi' mi tapi' parellu to untuk tau lainge. Selain idi' lokka tegurki, yaro tau ritujue pole ma' antri, misalna koe pabbage sembako haruski na tegur yaro tau masserobot. Jaji de' na tau makkoe bentukna, yaro tau lorie masserobot antrian.


Risalai ri silongta mapeddi siseng, lebbi mapeddi daripada nasalaiki tau ripojie. Makkero iyya menurutku wettukku nasalai maneng silongku ri wettukku makkuliah nasaba' engka silong baruna, langsung ku ingngerrang yaro pelleng 'Keluarga Cemara' wettunna engka passambena sebagai dancer yaro anakna lecce e lokka ri kampongna nenekna. Yaro iyya lima massilong, ne' engka seddi tau baru maccoe'-coe' ri silongku, mabbenni aga ri kosna silongku. Engka masalana sibawa silongna, ne' iyya mancajina de' ku mulle lokka rikosna silongku ko engkai. Maitta kero yaro silongku lebbi napoji yaro tau barue, bahkan mebbui grup baru, lokkai jokka-jokka, na mebbu beppa massilong limai kecuali iyya. Peddi siseng atingku yaro wettue, ne' ku isseng de'gaga hak ku matteangi silongku massilong sibawa tau lainge.


Narapi' ni anakna mattama ri SMA, magi na ri PHK tosi bapakna. Nina de' siseng na isseng keda aga elo' na uki ri jama tomatoanna makkkoe, nasaba' de' na punna jamang tomatoanna, purai ri PHK. Yaro ri PHK i, nasaba' lokkai ma demo. Liwe' siseng na sesse alena lokka kacoe-coe ma demo ri perusahaan onrongna ma' jama. De' siseng na nawa-nawai madeceng bapakna Nina sebelumna bertindak. Berdampak ni sibawa sikolanna anakna elo' ri waja uleng-puleng, massikola ri sikola swasta e. Ri PHK na de' to na gaga pangngelli pabburana anakna yaro lumpue, de' siseng gaga mulle kedo ribolana madeceng ko de' na ma' jama, tapi agana ri PHK i, jaji haruski massappa jamang magatti.


Kondisi ekonomi'na taue maega siseng no', mancajini mappunnai pikkirang cikke na lebbi napile mebbu kejahatan daripada lokka sappa jamang hallala'e untuk runtu' riasenge doi'. Mappada yaro kennai anana' lisue pole mangngaji, labe' nyawana pa' engka begalki. Nasaba' yaro parelluki nomoro' seddikangi yaro riasenge waspada, terutama ko engkaki ri lalenge. Yaro tau asinge malai kesempatan ri lalenge, ko sepi naita, na ale-aleta mulle senna'ni na anuki kero, na ala agagatta nappani na uno. Iga tau de' na mitau' lokka ale-alena ko makkoi sama' makkokkoe. Yaro pikkirange tongeng memeng mulle nakennaki ele', na mulle to wenni. Parellu sisengki sappa onrong amang, pa' yaro tau sangi' maccoeki tau lainge rata-rata ja' natiwi'.


Maega tau matau' magguru lange, nasaba' matau'i telleng. Padahal yanaro na parelluki ma'guru lange supaya de' na telleng matu ko lokkai lange ato engka kejadian na haruspi taue lange. Seddi, pammulaki pole mebbui aleta marica secara perlahan-lahan na no'ki ri wae kollange, pinedding barani ta de' na mulle muncul ko de' ri engka cobai. Pura yaro, tepiski yaro wae gangkenna percikanna na kenna rupatta sambilni maringerrang hal-hal mello'e. Nappaki lati untuk perrengi nafasta rilaleng wae sambil pelan-pelanki manynyawa, supaya mulleki latih aleta barani untuk cara selanjutna parellu yae dolo ri latih. Makkatenniki ri bagian wiringna kollange na ri latihni ajeta sentakkangi ajeta rir ri munri na posisita moppang ri wae. Aja'na ri mapperri-perri eggang untuk praktekkangi yae barani lange. Haruski missengi keda taniami ale-aleta.


Mila merupakang mahasiswa semester 6. Mila pertama kalina mala izin ri kampusna dua minggu nasaba' madodong sisengi nasedding na engka puru ri alepa'na, maega temmaitta monro ri kampusna. Mila lisu nappa lokka millau pabbura, awalna riasengi cacar air. Lokkasi matu ri puskesmas, akkoniro riareng diagnosis makkeda herpes kennai ato puru leppo. Tiap wenni de' na ullle matinro, nasaba' maeganni ri alepa' na alekke'na makkacennang wiring abio. Makkedai tomatoangna taroangi tai alati, yanaro na taroangi nappa ko wenni ri rumpui toni mappake tai awani. Manrei pabbura kaeppa si esso untuk palenynye' toi peddi'na. Mamello-mello na sedding pakkasia'na, rewe'ni ri kampusna makkulia nasaba' ulangangi silongna yaro duae minggu. Jaji Mila menyusulki ulanganna, de' na cemme yaro ko lokkai, ne' matebbe mua bajunna. Lisuna akkero silong kamara'na sisambeni macawa na cakkoa', Mila makebbong nasaba' de' na engka cemme dua minggu tajengi sau lasana. Makkutanani Mila ri tomatoangna mulleni cemme ato de'pa, harus pi lisu paineng untuk paressai alena ri tau rumpui. Cemmeni akkero ri tellu minggue mappake wae kemmu ri mulana.


Kampus Merdeka salah seddi program maega anak-anak mahasiswa maccoe. Ko idi' elo mala studi independen wedding ri konversi 20 SKS wedding to de' ko tea maki. Pertama haruski dolo mebbu akun ri website na kampus merdeka. Purana yaro lengkapi maneng berkasta, aseng lengkapta, nomoro hp, email, NISN, na nomoro' rekening. Matu massappani daftar program studi independen. Engka manengni tu matu siningna de' pa na pol. Klik ni daftar program ko engka ri lori, ko ma daftarni matu pasadia memengni CV, SPTJM, surat rekomendasi, sertifikat ta. Ri upload maneng matu yaro. Ko luluski biasa engka tes wawancarana. Purana tes wawanca ko lulusni, wedding ni ma coe maguru sibawa silong lainna pole mabeda kampusna ri Indonesia. Runtu'ki silong baru, na runtuki aggurung de' e ri aggurui ri kampusta.


Tomatoakku tania tau maega doi'na, yaro doi' na runtu'e de' na mannessa saiaga siuleng, biasa maegangi ripake ma'balanca. Iyya' massikolaka SMA nasaba' gratis mua kero ri sikolang ku attamai. De' na ku engka ma'guru madeceng, yamiro kupikkiri pekkoga bateku runtu' doi' ko lisuka pole massikola supaya kubalingi tomatoakku. Nilaiku de' to na kupikkiri'i madeceng, pa' makkulia de' na pasti ato paling manessa de' ku ullei makkulia ko temme'na. Ma'daftar manengni kero silongku makkulia, iyya sibukma parutusu'i ijazahku na wedding kuala lisu. Pas ku lisu ri bolaku, engka sajingku pole mabela elo'ka na pakkulia, tapi teama pa' maja' nilaiku na de' ku issengi jamai soal ujian mattama'e matu'. Kusesse siseng aleku de' ku magguru madeceng ri sikolakku na padecengi nilaiku. Padahal ko magguru mua' wedding ma malai yaro na anuangka sajingku, tapi masiri'ka de'na kualai.


Etika mengantri artina ri tajeng yaro tau riolota pura maneng urusanna,  rekeng doi' ri sessungna,  gangkenna medde pole riolota. Ri Indonesia budaya mengantri maja' empa, de' napada akkero ri Jepang. Lokka antri harusni ri aggurui ri wettutta biccu na mulleki pakei ko maloppo ni. Meski makkero yamaneng mua tau matoa de' na misseng antri madeceng. Pada akkero kejadianna ri rumah sakit, mala manengki antrian nomoro' untuk maju ko ri olli ni nomoro'ta. Maga na tappa engka tau maju na taniapa nomoro' na ri teppu. Mannessa keda dua tau tettong akkero, makkedani yaro ibu e, iya' riolo engka jaji iya' dolo' mattama ri paressa. Na jelas-jelas nomoro' antreanku riteppu. Monro ni yaro pajjama na mitai-itai yaro Ibu e, na iya' riolo ri layani.  Cedde'na macai' ko yaro ibu e riolo, padahal pada-pada malasaki yae na pada toi parellu elo' ri paressa, jaji makessing siseng ko rilayaniki mappadae nomoro' ta.


Demam panggung mullei ri palenynye ato ri kurangi, meski maega tau de' siseng na ulle salai riasenge matau' tampil. Menurut Stephen Frank Chambers, pole Wake Forest University cara paling mello yaro latihan, relaksasi, mappasadiaki madeceng na baraniki mabbicara riolona taue. Maega tau ko demam panggungi taccina elo'i lao ri wc, saba'na yaro ko gugupki yaro zat adrenalin mancaji saba' arota berdegup makencang na yaro aliran darata lokka ri otot ta ma tambai. Jaji, yaro aliran darah lokka ri pencernaanta makurangi nasaba' yamaneng lokka manengi ri otot na arota. Ko idi' tau sangi nakennae yae pappineddinge, parelluki jagai anreta sebelumnta tampil, atoro'i nyawata, olahragaki maringeng, pikkiriki hal laing mappada hal mappakarennu menurutta.


Setiap ulang tahunna Tonasa, sangi' engkanna ri adakan jalan santai sibawa masyarakat. Hadiana biasa maega to pada hadia lokka umro, motoro', oto, sapeda, ala'-ala' ri pake ri dapureng, na doi'. Akkoni ro wettu sangi' natajeng e la Mila taung-taung. Lokka jalan santai mancaji ni abiasanna, nasaba' elo' siseng runtu hadia, taniama hadia mello e na eloki, yang penting runtu' i hadia ko purani jokka mabela. Peluangna menang yaro, mawatang to, nasaba' seddi kabupaten engka maneng elo' runtu hadia. Biasa ko engkani berita keda tenggala sikoe engkasi jalan santai. Pammulani Mila pasadia manengi alena, anrena, sibawa pakean elo' na pake, ko runtui matu hadia haruski menre, jaji naita manengi taue pakena. Pas na yaro wettue, lokka ni jalan santai na maega i lokka. Ri umumkanni yaro tau runtu hadia, ri undini nomoro' kuponna. Lokkani Mila ma deppe ri panggung e, nasaba' ko ri teppu nomoro' ta na de' ri menre, biasa na undi si panitia e. De' na maitta kero ri teppuni nomoro kupongna la Mila, liwe rennungna lari menre ri pangungnge. Ternyata alena runtui oto, rennunna na sedding.


Tragedi ri Kanjuruhan mappamate maddatu panonton ri lokasina ri Malang. Maega tau lokka mangunguju pole ri tomatoanna untuk manonton paggolo sisengna lisu mayatna mani ri tikangngi. Mapeddi siseng atinna tomatoanna la Fajar, de’ ni gaga anak seddi-seddi na. Yaro wettue pertandingan paggolo ri adakan ri wenni, meskipung makkero maega tomma tau lokka manonton pada tomatoa na anakna, termasuk la Fajar. Purana mattanding yaro paggoloe, engka marecu jaji yaro polisie mulaini massempro’ gas air mata, jaji lari manengi tau massu pole ri stadion si leta’-leta’. Maegani mate kero, termasuk la Fajar, anak paling macca na napoji siseng mita paggolo. Peddi siseng tomatoanna mitai jasadna mani anakna ri parewekangngi. Matu-matu de’ na gaga paggolo ri wennie ato de’ ri paloppoi stadionna supaya maega na ala tau na de’ ri massempi-sempi.


Engka seddi silongku kupoji mattikkeng wettukku SD. Yaro Uding sangi' na akkedainna asengna bapakku, na iyya makkoto ro. Lokka ka ri Maros tiwi' anak gurukku wisata riasenge Kariango, takkini'ka pas engka molli asengku. Udin pale, mancaji tentara ni makkokkoe, padahal biasa sangi' na de' na maccoe upacara, nasaba' malemma fisikna, iyya mancajika guru SMA, na akkero anana' eskul PMR ku tiwi' lokka jurit wenni. Maccaritani malampe, ri ingngerrang ro mai dongo'ta sangi' si akkedai asengna bapakta, wettutta biccu, macawa sikki mingerrangi. Na arengka nomoro' hp na na illau toi nomoro hp ku, na mulleki ma'bage kabara', apalagi ko elo'ki reuni yae taunge.


Paling maja' ko ri PHK ki secara tiba-tiba, tapi pasti PHK terjadi tiba-tiba,  maega tau de' na sannai keda elo' i ri PHK. Makkoniro wettue wettunna covid-19 maega pa' jama lenynye jamangna nasaba' yaro perusahaan na onroi ma' jama de' na ulle waja' manengi karyawanna. Sebenarna tania bawang ri wettu corona, maega mettomma biasa tau ri PHK nasaba' engka seddi hal, engka yaro mua pa' jamae elo' paja, ne' engka to pole kero ri perusahaan na onroi ma' jama pa pajai. Memeng anu maja' siseng ri sedding, apalagi elo' ki makkamaja cicilan ri uleng-puleng, elo' ki manre, elo' ki makkamaja pabbura. Maega siseng hal de' na mulle jaji dampak ja' pole ri PHK. Mawatang toni runtu' jamang selanjutna.


Tika makkuliai ri Ujung Pandang, jaji masagalai lisu ri bolana. Engka wettu lisui ri bolana pa' maddani ri tomatoanna. Pas na kero engka toni daengna ruane, yaro daengna ko elo'ni lisu ri onrong jamanna ri Daya, sangi ri ebbukangna anreang ko ri emmakna, nappa ri tanai topi keda engka empa doi'na ato elo'i doi. Tika tosi ko elo'i lisu ri kos na, de' na engka manna kaciceng ri ebbukangi anreang, na de' to na engka ri tanai engka mua doi'na ato de'. Yaro tomatoanna de' siseng na arengi doi' ko de' na milllau. Padahal Tika seharusna de' gaga doi'na, na parellui ri areng doi', pa' de'pa na majjama, na laing tosi kero ri bolana yaro daengna na parutusu' ladde. Terrimi tu kasi ko lisuni menre ri kosna, pa de' gaga tau tajengi lisu ko ri bolana.


Assikolang mancaji onrong paling matanre terjadina riaseng bullying, yanaro ri isseng pekkoga yaro anana'e matau' lokka massikola saisa' na de'ma na malasa ri bolae. Keberagaman engkae rilaleng assikolange terkadang mancajini tabbukka peluang riasege bullying. Perundungan akkero ri assikolange mulle pole guru lokka ri anak gurunna, guru lokka ri guru lainge, anak guru lokka ri gurunna, ato siswa lokka ri siswa lainge yanae paling maega. Menurutku pelaku bullying harus ri passu pole assikolange nasaba', bullying liwa' tercelana, pa' biasana na akkedai tau lainge na aseng alena untuk mappadicawa tapi' engka tau laing mapeddi, tania lebbani mappadicawa yaro. Assikolang mancaji onrong untuk massappa ilmu na ma'guru, de' na seharusna yaro siswae lokka mancaji perundung akkero lokka ri silongna lainge.


Antrian ri musholla kampus mancaji hal biasa bagi anak asrama ko de' si na lari waena. Lokka manengi antri ri musholla cemme ato lokkai ri kosna silongna numpang. Akkero maega sisengni tau antri ri tette tellue, nasaba' ko subui matu maegani tau lokka massempajang. Pammulai tette tellu mattajeng, na ta' sijam ki biasana nappa ri rapi mattama cemme ato tai. Pas na narapi' yaro junior lokka ri wc pa' elo'i jambang, tappa engka senior mattama cemme na massessa. Cai'ka sedding iya' mitai, meski tania iya' ri lumbai. Padahal yaro kasi' junior denrepa na mattajeng elo' tai, tapi' riaseng senior e akkero, liwe' siseng ja' batena kedo lokka ri juniorna. Manna tu senior ko taue riolo, nappa ko tai ato teme maja' siseng ri tahan, maesa'ki nakenna lasa.


Mapeddi siseng atitta ko na salaiki tau ri sayang e pole ri linoe. Tapi aja' ri maitta eggang monro mappeddi, haruski kembali padecengngi aleta na pakkasia'ta. Makkoe batena elo' e ku bagekan ko teaki maitta terri ko na salaiki tau si bolata. Pertama, terri memengi maega aja' ri taro-taroi ri seddie wettu. Kadua, haruski misseng keda ko ri akherat matu wedding sikki si runtu ri soroga. Tellu, passedde ato abbereang manengi barang-barangna engkae ri bolata supaya tania yaro ri ita matterru. Kaeppa, pikkiri ki ko tuoi yaro tau sibolata na lorika mitaki makkuttu-kuttu ri kamara'ta, pasti na lorangki ma sumange'. Aga ri ala maitta terri, haruski sumange' supaya lokkai roh na masennang tau sibolata. Aja' ri hindari ri asengnge kenyataan.


Mang hp si esso bujuru', mullei mancaji sala seddi tau nakennae ri asengnge kanker otak. Meski maega saba'na kanker otak, weddingngi mancaji yae sala seddina. Biasana saba' kanker otak polei ri bagean aleta laingnge nappa lokkani ri otakta, mappada kanker paru-paru, kanker payudara, kanker usus besar, na kanker uli' mattipe melanoma. Tau na kennae kanker otak, wedding mua malessi paineng ko malolo empa umuru'na lasana. Riakka mua mappake operasi, tapi engka seddi hal parellu ri ingngerrang, ko yamaneng siningna lasa kanker de' na mannessa ko paja tongenni. Yanaro rimullanna makkedaka, radiasi pole ri hp ta mullei mancaji saba' na kennaki kanker otak. Mullei na areng pengaruh sel ri laleng otakta, na de' na mullei ri atoro'.


Maega anana' matau' i lokka berinteraksi sibawa tau lainge nasaba' masiri'i na maega topa tau akkero. Tapi' pekkogani ko matterrui masiri' yaro anakna na elo'ni mattama massikola, maja' ri sedding tuh ko de' na issengi massilong, makkoe cara elo' ri pagguruangi anakta. Pammulaki pasiruntu'i sibawa tau singumuru'na, mulle jaji matau'i mabbicara nasaba' yaro taue lebbi maloppo na anakta. Dua, teppui asengna yaro taue na jelaskangi hubunganna sibawa anakta. Tellu, paggurui anakta sangi' lokka, aja'na ribolata matterru'mi. Eppa, arengi contoh pekkoga batena ko elo'ki si isseng tau baru ato pekkoga bateta kedo ko lokkaki ri onrong barue. Lima, aja' ri salai anakta ko nappaki pasi issengi sibawa tau ato onrong baru. Parellu siseng toi paggurui yae dolo' ri bolata, aja' ri passai ko teami. Palecei bawang gangkenna de' na mitau'.


Gagala' mancaji tomatoa yanaro pennoi pikkiranna Wahida. Engka seddi anakna ruane na pattampu anakna taue. Siri' mani monroi rupanna, de' siseng na mullei mitai taue, cuku' mani matterru. Terri bawang najama, maga na ri pakkeroi ri anakna. Maitta na pikkiri keda alena sala mancaji tomatoa, de' na isseng parakai anakna madeceng. Pura botting siri anakna saliweng kampong nappa de' ri pauangngi, engkana oppona pole kero ri anakna makkunrai. Natarima mui anakna lisu bolana, de' to na isseng cairi, de' bawang na isseng metteki anakna. Peddimi bawang natiwi', pekkoga ni matu oppona ko bottingi, de' ri pakei asengna bapakna mancaji wali, nasaba' anak' maja'i. De' siseng na ulle bayangkangi, masiri', na mapeddi laddei.


Majjama kelompok merupakang hal biasa na jama tau maggurue, khususna ri assikolange. Tapi' iya' mancaji tau paling de' kupoji ri asenge majjama kelompok apalagi yari kelompokna ri pilei, na yaro appilengna tergantung anak gurue. Pasti yamaneng ro sangi makkedai idi' tona mappile, engkana tau na passadia iga elo' na pattama ri kelompokna. Laing to sibawa tau makurange silongna ato bahkan de' gaga tau elo' mewai massilong, maesa'mi ale-alena matu' ri kelompokna. Yanaro iya' menurutku, yamaneng ro guru ato doseng, ko engka tugas na ri jama kelompokpi, yaro tau mappagurue harusna nabage memengni kelompokna supaya ta'bage ratai taungna. Biasa kasi' mappapeddi ati ko de' gaga elo' pattama'ki ri kelompokna.


Tau mate ri wettunna matanre corona liwe' egana. Yaro lasae na pakurangi pendudukna negarae. Nasalaiki tau seddi bolata mancaji paling tea maki mitai, maga na salai manengki nataro yae coronae. Ale-aleta mani tuo ri bolata, na mabiccu empaki, yaro aga sibolata de' ri lemme mamelloi. Elo' mi ri pappada olokolo' e. Maja siseng kasi ri ita, de' ri isseng kegaki matu elo' lokka ko maddani ki, tegai batu nisanna ko elo'ki massiara, de' siseng kasi' gaga. Elo' mi sedding kerra mitai, tapi aga boleh buat yaro protokol kesehatan, supaya de' na lecceki tau laingnge. Harus manikki pasrah mitai tomatoa ato anakta ri lemme kero.


Biasa-biasa bawang tappata ko siruntu'ki asu, parellu to. Mappada ko engka asu ri ewa siruntu', aja' na ri engka mabbokoki riasenge asu, tette'ki bawang mita-itai ko mappada ko elo'ki na okko, tapi' aja' lalo ri itai matanna. Aja' na engka tappata mappada idi' lebbi mengancam daripada asue ato mebbu'ki gerakan tiba-tiba. Jaga toi yaro gerakannta maleme' na mannessa. Aja' ri addeppeki ato mabboko'ki sebelumna yaro asue macai' mitaki. Ko yaro asue ma'gonggong lokka ri aleta, tette ni jokka salai yaro lokasie, ne' paling penting aja' lalo ri itai matanna. Nasaba' asu macca to riasenge pakei kontak mata untuk ekspresikangi alena. Yanaro mariki' bawang masennang na de' na engka ri itai tappana asue, suapaya de' na peppengki.


Mila ri salai ri emmakna wettunna umuru' 6 taung. Akkero lisuni pole massikola na engka tau sappai jemputki lisu. Lettu'na ri bolan naita tau maddeppungeng, matei emmakna. Padahal nappa-nappai messu pole ri rumah sakit, na ri nasuang topi tahu kecap ri emmakna riwenni. De'na gaga emmakna,  yamiro esso terakhir mullei makkemma. Seminggui ittana de' na mattama massikola sibawa lokka mangngaji. Esso pertama lokkai mangngaji engka silongna, makkedai de' na gaga emmakna, piddara pa yaro silongna. Lokkai matu gerak jalan ri 17 Agustus, na de' si gaga emmakna maddokangi sibawa silongangi lokka. Padahal yamaneng silongna maccoe maneng emmakna. Makkoniro kasi' ko de' gaga emmak parutusu'ki, bapakna kamase-mase to naita mannasu ko ele'i nappa lokka massappa doi'.


Makkoe cara aman na ko engka tau maccoeki ki pole ri munri na de' ri issengi yaro taue. Seddi, waspadai lingkunganta pannessa manengi bola, alamat, aga ri ceddeta, aja' ri jokka lokka ri laleng seddiemi arah mulle jaji buntui ato yaro laleng mapettange. Dua, talipongki bantuan lokka jemputki akkero ri onrongta maegae tau na pauni keda engka tau maccoeriki. Tellu, sappaki onrong maroa' e, nappaki pura-pura mallupai agagatta ri sambeini tujuangta. Eppa, aja' langsung ri lokka ri bolata mulle jaji ko naissengni tegaki monro rewe'si matu bahaya siseng. Lima, sangi leppangki ri onrong maegae tau, mappada lokkaki ri mall, mulle jaji madodongi matu maccoeriki. Enneng, alai setiap kesempatan untuk hafala'i tappana yaro tau maccoekiki, mello ladde ko rialai potona sobbu-sobbu.


Grogi merupakang pappinedding mulle lokka rialeta saba'na respon pole rialeta yaro riasenge stres. Grogi mulle jaji pa' respon hormonal na fisiologis yaro balingi aleta pasadia untuk lawai yaro ancaman ato ja' ribayangkang ato ri pineddingi. Aleta sadia untuk lawai ato lari pole akkero ri ancamange yanaro matanreni produksi adrenalinta. Ko idi sangi risedding aleta demam panggung, apalagi ko makawe'ni elo' tampil riolona taue, maega gejalana muncul nayaro maja' siseng lokka rialeta. Mulle jaji diareki, tallua-lua, magattiki macai', na yaro atingta sangi berubahna, bahkan mulleki maddidi'-didi', na arota ma'dumba'-dumba'. Makana seddi mi hal ri parellu untuk lawai aleta pole riasenge demam panggung, yaro teppe'ki ri aleta keda mello mua matu ko tampilki.


Carana ko teaki terulang ri kesalahan yang sama haruski robai aleta. Pada misalna idi' tau elo' e ma daftara ri kampus impianta, tapi purani ma tes kaciceng ato kadua, gagal matteruki. Maega sebenarna paccoba monro ri linoe, tapi ko aggurung riaseng dalle wedding e ri roba. Ko sangi' makuttuki magguru na yakinki ri aleta keda lulus muki, lebbi ki robai yaro pola pikkiri'ta. Yaro soal e, sangi' engkanna mabaru, apalagi ri macanggina teknologie de' na ri aseng, baru maneng tuh aga-agae. Jaji haruski pertama robai cara mappikiri'ta, magguruki disiplin pada mebbuki jadwal magguru, ebbuki atoran untuk aleta pada ko de' ri magguru si essoe, de' siseng baja ri mulle maccule hp ato massu jokka, ko marajin ki magguru wedding ri areng aleta hadia pada melli ato manre anu ri pojie. Yamiro bawang ko teaki sedding ri aseng kegagalan mappada.


Yamaneng tau pasti engka masa laluna, engka mello na engka to maja'. Maega tau yaro ja'na mi na ingngerrang ri siningna yamaneng kenangan na punnai ri wettu lolona. Misalna tau sangi' ri caiki ri tomatoanna ri wettunna biccu, pasti na ingngerrang matterru yaro gangkenna matoa, bahkan mulle toi matau' ri caiki ri bosna ato ri tau matoae na alena ko malopponi. Sebenarna mulle siseng yaro ri allupai ta cedde, apalagi ko mattama'ni umuru' 20 cedde mani mulle monro ri otakta kenangan, ko yaro maja'e ri tiwi' na ganggui aktivitasna ri wettu ma'jamata. Mulleki pole pamelloki tinrota, tinro taniami bawang lasa fisik, tapi lasa mental wedding to na urai. Manreki melloe, kaju na bua-bua, jama toi' riasenge meditasi na matennang pikkirangta pole yamaneng ja' e. Makessing ladde'pi ko millauki tulung pole ri professional e, riaseng psikiater. Psikiater tania bawang untuk murai yaro tau gilae ato engkae lasa mentalna, tapi mulle toi na balingki missengi masalata.


Zoophobia merupakang seddi phobia yaro kecendrunganna matau' siseng ri olokolo' tertentu. Tapi' engka to tau matau' ri seddimi olokolo' ato matau'i riyamaneng rupanna olokolo'. Faktana zoophobia mulle kennai yamaneng rupa tau, de' na mattentu aga genderna. Matau' siseng siruntu olokolo' mancajini yaro penderitana maja'ni najalani tuona bahkan mulle na ganggu aktivitas esso-essona. Olokolo' ta'golonge rilalengna olokolo' mulle lellungi taue na matau' mappada asu, yae paling maega tau tea maddeppe sibawa riasenge asu, biasa maggonggongi na biasa to elo'ki na okko. Ciri-cirina yaro taue nakenna zoophobia mappada ko sideppei yaro olokolo' na taukie mappada langsungi sesak alena, ma'dumba'-dumba', peddi ulungna, tallua, mappuse' ja', na mulle toi maddidi'-didi'. Mannessa ko bahaya siseng ko siruntu'i yaro olokolo' de'e na poji, pasti sala seddi ciri-cirina kejadian, cocok ladde mua ko langsungi medde ko engkai yaro olokolo' de'e na poji.


Matau' lokka ri tau lainge nasaba' mulle jajiki elo' na cairi, padahal malopponi ri isseng toni tegae sala na tongeng. Parelluki riasenge konsultasi sibawa tau maccae ribidang kesehatan yasenge doktoro. Berarti mulleki runtu' riasenge konsultasi na rievaluasiki madeceng. Doktoro' mulleki na areng psikoterapi suportif untuk balingki manajemengi stresta, mengindentifikasi gejala, na matoro'i aleta. Ko engka na runtu' riasenge indikasi, mulleki na areng riasenge pabbura untuk aleta na mello ri pinedding na balingki murai lasata. Sebagai anjuran, parellu sisengki caritai yaro ri pineddingie lokka ri tau sideppe'ta yaro ri teppekie untuk palenynye manengi sarata. Ko nadukungki tau sideppe'ta, mulleki massu pole riasenge lasa mental. Parellu toi jamai yaro jama-jamang ripojie.


Mangkalinga tau makkedaika makeppang, mancajina tau taccina ku immau si bau ku. Yaro iyya si essoe katellu ka cemme, ele', esso, na araweng. De' siseng wallupai yaro tau-tau sangi makkedaika keppang,  mabbau bale, nasaba' tomatoakku mappiara manu' potong nayaro tainna liwe' kebbong. Ko engka tau lalo ri ceddeku tallua si, padahal de' ku engka gerrui yaro kandangna manu' potonge.  Ku goggo maneng aleku madeceng ko elo'ka lokka massikola, ku taroi minynyak bajukku ko wenni, ele' kutaroi si. Peddi siseng atikku ko engka tau makkeda, aga ro makebbong. Iyya amma na akkedai tapi' de' kusadar, meski yaro manna hal laing na aseng makebbong, merasaka sedding. Ku ala si parfum ku sapui aleku. Ku bau kanukukku, de' na ku ulle salai yae abiasangku pole ri yaro kejadiange.


Akkoe ri Pstore, na lori to mebbu give away ma' baeg-bage doi'. Mancaji pemenang undianna mawatang siseng, nasaba' maega tau maccoe'. Carana biasa ko Pstore, makkomeng ki ri postinganna, nappa komiro matu napilei. Maega siseng ni doi' napake mabbere yae punnana. Iya' na lori to ma komeng koe, siapatau' matu iya' si mancaji tau beruntung. Tentuna de' gaga sistem tau laleng koe, ko elo'ki menang haruski maccoeri syaratna. Syaratna tentuna harus follow Instagramna si bawa ma komeng, na ri tandai toi silongta ko ri komentarta. Mannessani iya' maega silongku ku tandai, supaya maega like komenku, na ri ase' asengku. Pas na na umumkan yaro wettue, makurang metto doi' ku nasaba' nappa-nappaka pura melli laptop. Takkini'ka pas na engka chatna mattama keda iya' mancaji pemenangna. Rennuku nataro.


Katulu-tulu paling maja' sedding ko engkaki ri situasi mappake baju mappada sibawa tau de'e ri issengi. Yae kejadiange lebbi parah ko lokkaki hadiri acara penting. Meski yae tania akhir, pasti mausse'ni akkero. Elo'ki ri sedding lokka pole kero ri onronge ato massulle baju. Jaji aga pale mamello rijama ko mappada bajutta tau lainge, na terhindarki pole mausse na bingung, makkoe carana. Seddi, mappakeki jaket untuk tutu'i yaro baju mappadata, yae paling malomo na marippe rijama. Dua, pakeki aksesoris untuk robai gayata mappakean, ato pakeki baju sibawa gaya lain. Tellu, talipongi tau lainge untuk tiwikanki baju lainge. Eppa, berusahaki massobbu pole yaro tau mappadae bajutta. Lima, paling marimunri yaro pura-purani de' ri itai na cuek ki lokka ri tau mappadae bajutta, mello siseng ko mappakeki kacamata lotong na de' na kaitang pakkitangta.


Purani mangkalinga ri asenge MBKM, yae programnna pak Nadiem Makariem. Mello siseng ko maccoe'ki, nasaba' maega programna mamello na ri sesuaikan sibawa aga ri cinnai. Engka kampus mengajar, SI, magang, wirausaha, na laingnge. Cocok ladde untuk idi' tau elo'e magguru risaliwengna kampusta. Apalagi elo'ki maggurue de' napada sibawa jurusan rialae ri kampusta. Makessing ladde ko maccoe'ki riasengnge studi independen, akkoe ri pagguruki sibawa tau ma'jamae, na riareng topaki project artina tania bonga-bonga aggurungta. Marajing hadere' ri kelas liwe' parelluna. Iya' runtu'ka setifikat peserta paling makessing sibawa doi' seddi juta, nasaba' aktifka akkero ri kelas e, meskipung taniaka mahasiswa malai jurusan mappadae kuala ri kampusku. Mariki mattongeng-tongeng ko engka ri jama.


Pada dasarna, mulle manengmi taue menang undian. Akkoni ro ri ita, perjuanganna, iga paling sering maccoe undian, iga paling makencang do'a na, na iga to paling mekessing dalle'na. Pada to maega tau sangi' maccoe give away ato undian laingnge, tapi ko de' naccoeri persyaratanna madeceng pasti de' mulle menang. Laing to yaro taue, ko sangi maccoe' na, mamello batena, sibawa' berdo'a toni, engka matu na runtu tosi ri esso laingnge undian. Liwe' metto rennuta ko menangki, nasaba' anu gratis, anu de' ma ri makkareso gangkenna messu puse' ta, anu monro maki mappecce-pecce na engka ro mai dalle pole. Anu mi bawang ri parellu,  apatongeng massappa na maccoe'.


Tiap tau pasti beda batena lawai demam panggungna.  Tapi ko idi tau elo'e mancaji pemateri ri seminar ato aga tumai, weddingki maccoeri yae carae. Seddi, haruski kuasai materi elo'e ri presentasikan, parellu supaya mannessa aga ri pau na lancara' toi mabbicara ri ase' panggung.  Dua, haruski missengngi tau mangkalingaiki (audience), nasaba' tiap rupanna umuru' na assikolang beda-beda bahasa na paddisesengengna. Tellu, sebelumta menre tampil olahraga memengni cedde na de' ri stres matu ko riase'ni, mello toni bateta kedo na mette.  Eppa, sebelumta mammula mabbicara manynyawa ki madeceng na tennang ki cinampe. Maega alasanna taue tea tampil ri ase' panggung sebagai pabbicara. Cobai accoeri yae carana na mulle toni barani mette riolona tau maegae ri ase' panggung.


Mancaji tomatoa purana ri manakan anakta, pasti liwe' rennuta. Lebbi rennuki ko idi' tomma paloppoi anakta gangkenna macca mabbicara, maega ni makkokkoe baby sitter, tapi cobaki idi' na parutusu' i anakta. Naingngerrangki anakta ko idi' tomma parutusu' i, memeng malomo mawatang ko anak nappa pura ri manakang ri parutusu'. Akkoe carana mapparutusu' anakta nappae rimanakeng, bissai jaritta ko elo'ki karawai nasaba' uli'na anak loloe liwe' nipi. Atutui ellongna anak lolota, nasaba' de' pa na lewa ellongna sebelumna pata puleng, jaji haruski matutui supaya de' na polo, katenni madeceng. Aja' to ri goccangi ko ri epa' i, na rajin toi lokka ri doktoro pareksai anakta.


Saking maega biasa tugasna anak-anak kulia e, elo' i botting.  Botting mancaji jalan pintasna salai yamaneng sara ri linoe. Padahal, botting mancaji rimulanna ri jalani tuota ri linoe. Egana tau ri linoe tuo, maega tomma de' na elo' botting magatti. Tapi botting tania hal wedding ri ukkuru, keda iya' matu botting ri umuru' sikoe, nasaba' medding jaji magatti ki botting na de' pa narapi yaro umuru' pole ri tang e. Yaro tau ale-alena tuo, mancaji liwe' rennuna botting, tuo ale-ale ri panti asuhan de' gaga tau na ewa passui sarana. Gangkenna botting ni matu, runtu tau yaro mello e sifatna, mello jamangna, tuoni sibawa anakna, meski kadang engka masala na runtu, tapi marennui botting.


Ko maccoe' ki MBKM, pasti beda-beda rupanna batena mentor pa' guruki. Ri seddie mitra ku daftari, lulus mua ri banding silongku laingnge. Akkoni ro ale-aleku mani matu ma' guru kero. Ri bage si ki matu mancaji kompi, na iya engka ka ri kompi F. Esso-esso ki harus mebbu logbook na minggu-minggu to. Koniro ri minggu pertama na haruski mulangi maruki' logbook la Mila, nasaba' de' na ruki manengi kegiatan ma' guruna. Na ulangi ni ro muki i, pas na siuleng ittana runtu' ni penghargaan sebagai paling lengkap logbook na. De' na sanna-sanna keda alena mancaji paling detail, padahal rioloe ri minggu pertama na haruspi na revisi.


Jantung na stroke, de' gaga tandinganna pole ri asengnge kanker. Kanker mancaji empi lasa paling maega saba' na tau mate ri linoe. Na aseng WHO engka tellu rupanna kanker paling maega bunoi taue ri linoe, yarona kanker paru-paru, kanker kolorektal, na kanker ating.  Makkokkoe de' pa gaga pabbura wedding papajai ri asenge lasa kanker. Pertama, yaro kanker maega rupanna, na tania keda seddimi pabbura ri pake mabburangi ri asenge lasa kanker. Kadua, ko de' na malasa kanker taue, de' na mannessa keda de' na matu rikennai, nasaba' de' gaga pangngukkuru'na. Tellu, meski engka mulle pabbura murai seddie kanker, de' na mannessa keda mullei naurai kanker laingnge. Yanaro ko engka tau na kenna kanker, wettu mani na tajeng monro ri linoe, nasaba' paling maega de' na natuo, mappatakkini mani ko engka kareba tau mate.


Wettukku nappa pertama makkuliah, engka ku runtu' jadwal pole ri kampusku keda mattama'ki ri tette 10 ri ele'e. Siruntu'ka silongku madioloe massikola, makkedani ko pak Ilyas mattama, wajib ki engka ri ruangane sijam riolo. Nasaba' magatti wi engka, na kelasna cinampe'mi, de' na mappada jadwal e. Mapperri-perri na ro lokka-lokka akkero ri ruangan padae taruki ri jadwalku. Mattama' ka kero de'pa gaga silongku laingnge engka. Mattajeng ka si jam ittana. Lisuka matu' sesuai tomma ri jadwal e, mammulana pada to. Cai'ku sedding sibawa yaro silongku siruntue ka ri ele'e. Lokka ka ri kamar kos ku maccai-cai ale-aleku. Pas ku bukka yaro tangnge'na, langsungni makkelong selamat ulang taung, na kennaka prank, elo'ka macai' tapi' de' na jaji.


Penting siseng untuk missengi saba'na macet. Meski ri issengi saba'na yaro kurang loangna laleng engkae ripasadiangki sibawa tiap tau kedo ri wettu mappada.Tau elo' massikola mattama' ele', makkotoniro pa'jamae. Wettu lisuna aga mappada yaro ko arawengi. Mancajini sistem yaro melekat ri masyarakat untuk mattama' ele'. Elo'ki rubai sistemna mawatang siseng, nasaba' pasti mawatang toni masyarakat untuk adaptasi paineng, na jakke tamba macetmi ko ri ubai. Yanaro de' ri mulle ubai, mello siseng ko tea maki nakenna macet ko ele'na araweng. Ri issengi pekkoga batena untuk atasi yae, mappada lokkaki lebbi maele', sisambe-sambeki tiwi' oto pribadi, mappakeki alat transportasi umum, na monroki makawe' pole ri assikolang ato ajjamangta jaji mulleki jokka lokka ele' na araweng sebagai olahraga. Mariki sehat na mariki hindari riasenge macet.


Herangki pasti mitai tau lainge, macai' tiba-tiba na de' ri issengi aga sebabna. Artina haruski missengi riasenge kecerdasan emosional, nasaba' secara de' risara ri peddiri tau lainge ri ceddeta. Pasti idi' peddi to atingta ko nacaikiki tau lainge. Menurutku iyya' parellu sisengki paui ko engka ripucai', jujurki ri aleta na tau lainge, ko engka maja' ri sedding, aja' ritaroi ri laleng atingna nappaki macai' matu, ato lebbi mamello mabbicaraki lokka ri tau lainge yaro mebbuki macai'. Ri asenge kecerdasaran emosional, liwe' pentingna, parelluki missengi aga mappakaterriki, pekkoga batena na de' rimacai' lokka ri taue, magi na yaro taue ri caiki. Siapatau engka matu macai' to ri pakkero, jaji pauki ko engka sala-sala ri lalengna atingta.


Kunni sangi'na ri akkedai makebbong ri daengna na sajing-sajingna lainge. De' na mateppe ko makebbong tongengi nasaba' marajing mua cemme kadua si esso. Silongna lainge de' tomma na engka makkedai makebbong, de' na isseng tegaena ma'belle. Yaro essoe purai olahraga jaji na sambei manengi baju olahragana ri ruang kelas. Kunni lokkai ri wc sambei bajunna nasaba' elo' toi cemme. Na angkalinga pole saliweng wc engka tau makkeda iga ro makebbong siseng alepa'na ri kelas e, Kunni mancaji sala seddi tau nateppu. Maittai kero purana massulle baju, de' toni yaro tau saliweng ri wc. Lokkai gatti melli parfum na tawasa' ri kantin assikolangna. De' metto pale ri sadari ko makebbong ki ko tania tau lainge pauangki. Ko toni naisseng keda sajingna lebbi tongeng lokka ri alena daripada silongna.


Emetophobia merupakan matau' intens untuk tallua ato mitai tau lainge tallua. Yae rianggap sebagai gangguan kecemasan na engka pattanda khususna yaro riasenge lua. Nasaba' yae alasange engkana gambaran klinisna ri bingkai rilaleng fobia spesifik yaro emetophobia. Pasti maega tau maciddi ko mitai lua, lua tau ato olokolo', nasaba' yaro luae makebbong siseng, elo'ki tallua pastina ne' engka to tau na tahangi luana. Ma'tahan lua mullei mancaji malapetaka nasaba' ko ri tahangi mappada ko mabbereki tekanan lokka ri laleng aleta. Artina ko matedde bateta tahangi luata maka semakin matanre topi tekanan rilaleng babuata. Ko babuata de'na nasanggup untuk tahangi yae tekanange, maka kejadian maja' mulle terjadi. Jaji ko elo'ki tallua, tallua bawangni, manna idi' ato tau lainge maciddi luani bawang, nasaba' maja' efekna untuk aleta ko ritahangi.


Pasti sangi makkutanaki, maga nataue haruski adil. Tujuanna liwa' sederhana, supaya idi' tuo rilinoe de' ri massisala sibawa tau ri sideppeta. Nasaba' maega tau mattikkeng saba'na pole ri engka na tau de' na adil ato de' na runtu keadilan. Ri lalengna pancasila, engka sila kelima makkeda, 'keadilan lokka ri maneng taue', artina ko tuoki ri linoe, manna aga jamangta, aga sukuta, aga agamata, harus mettoi runtui riasenge panggaukan adil pole ri tau lainge. Puangta saja adil ri lokka yamaneng umma'na, maga na idi' rupatta tau sangi' elo' manikki de' ri adil lokka ri tau lainge. Haruski robai panggaukengta ko makkokiro. Maja' siseng ri asenge de' ri adil, jaji mariki maneng adil lokka ri tau lainge, manna tau de' ri issengi, intina adilki supaya rilawai aleta pole ri mattikkeng.


Mappunnai dua jamang makkokkoe liwe' si maega. Yanaro riaseng generasi sandwich, generasi mappunnai maega jamang na seddimi alena ma' jama. Ko idi' tau engka mua wettuta maega ko lisuki pole jamatta wedding ki mappunai dua jamang. Laingnge', ko idi weddingki ma' jama ri dua onrong ri seddie wettu mulle sisengki mancaji generasi sandwich. Apalagi ko idi' pa' jama maegae elo' na biayai pada tania bawang alena na ongkosoki, haruski ma jama maega. Yae solusie mancaji toi solusi ko ri PHK ki ri seddie jamang. Memeng elo'ki ri sedding kerra ko puraki ri PHK, tapi ko dua jamangta weddingki fokus ri jamang kaduata, de' na ri parellu massappa jamang laingnge, jaji yae mancaji cadangan. Embaki cobai na maega to doi' ri runtu.


Tallua ato cakkoa merupakang hal alami bagi tiap tau. Maega ahli makkeda ko yaro dorongan untuk tallua mulle ri kontrol pole manre na minung anre-anre tertentu supaya rilekski aleta mulle tarik napas na meditasi. Ko engka tau cakkoa, cobaki untuk perlahan-lahan konsumsi minuman berkarbonasi, jokka massu untuk sappa udara segar ato alihkangi pikkiranta sibawa aktivitas lainge. Seddi hal pasti aja' ri langsung latihan ato olahraga, nasaba' ri maega kondisi parellue tenaga mulleki cakkoa. Mariki jagai anreta, jagai inungengta, ko engka elo' ri lokkai mabela mappada mangngoto ato makkappala'. Ko talluani pale, atoro'i pikkirangta lokka ri hal melloe jokkaki massu sappa udara, gangkenna lenynye pappinedding cakkoa'ta. Mariki jamai yae supaya de' na maciddi taue lokka ri aleta nasaba' talluaki.


Alenynyeken aga-aga pada hp ato laptop pasti mausseki. Tapi, aja' na dolo, engka maega carana runtui yaro hp ko lenynyei manna tuo ato matei, harus ri coba magatti pas na lenynye. Pertama ko anu tuo, sappaki aplikasi ri asengnge 'find my device', pattama' ni yaro email ta, nappaki lacak ki. Biasa engka taruki tegai terakhir tuo hp ta. Kaduanna ko matei pale hp ta, mappakeki ri asengnge, google maps, pattama' i email yaro mattama' e ri hp ta lenynye' e kero ri google maps, wedding ni mitai tegai yaro hp ta. Lokkani kero ri lokasie, ko engka pabbalu hp tanai keda engka tau balu' ato de'. Nasaba' biasana tallolang, anu nabalu' manengmi yaro hp na alae.


Makkunrai mancaji gender paling matanre matau' monro ale-alena ribolana. Maega sebenarna alasan matau'ki monro ribolata ale-aleta pada riasenge tallolang, setang, na mulle to matau'ki riasenge bencana na ale-aleta mi bawang, ato lainge. Makkoe carana supaya de'na ri matau' monro ale-aleta ri bolata. Seddi, tutu'i rape' tallongeng na tange'na bolata. Dua, palluai lamputa, pa' biasana ko tallolang mattama'i ribola yaro mapettange ato peddeni lampu bolana. Tellu, jamaki riasenge meditasi yae penting untuk mappatennangi pikkiranta. Eppa, jamaki hal ri pojie misalna ripoji makkelong ato manontong. Lima, olli'i silongta lokka ribolata jaji de' na masino ri sedding. Enneng, ritalipongi silongta mulle mappake video ato de' setidakna engka ri ewa maccarita na de' ri nawa-nawai matau'. Pitu, sappa memengni sentere' jakke mate lampui ato sadiaki nomoro' untuk ri talipong ko engka kejadian de' ri sanna-sannai.


Saisa' bencana alam de' na ulle ri papaja mappada gempa bumi, bulu' malleppo', na tsunami, tapi' engka tomma sebenanrna mulle ri cegah mappada lempe' ato longsoro'. Sebagian tau misseng mua ko makkabbeangki sampa ri selokang mulle jaji nakennaki banjir, tapi tette mutommi najama. Ko mappoloki aju na de' ri pilei mulle jaji longsoro'i, tapi' tette tommi najama. Menurutku iyya parellu siseng ri seddie kampong mebbu aturang na hukumang lokka ri tau mabbenna-bennae, na de'na nakennai bencana alam yaro mulle kennai pada banjir ato longsor. Ko yaro bencana alam gempa ato bulu' malleppo parellui ri bangung ri seddie ta kelurahan bangunan tahan gempa, mappada masigi' tahan gempana ri Sumatera mello siseng ko engka ri bangun bangunan ri padecengi toni yaro untuk masa depanta.


Setiap tau manynyawae pasti matu na pineddingi riasenge sakratul maut. Amatengeng mancaji sala seddi rahasiana puange Allah SWT. De' gaga tau missengi magapi narapi'i wettuna mate. Gangkenna ri ala tongeng nyawana ri puange, yaro taue pasti na pineddingi ri asenge sakratul maut. Ri sakratul maut tiap tau beda-beda to, engka malomo mua ri ala nyawana na engka mawatang siseng. Apalagi yaro taue mate husnul khatimah, riasengni mancaji paling mello amatengenna pada massempajangi na mate, mimmanai na mate, lokkai perang, meddui pesawat yaro na pake, na mulle to masyahadatki sebelumna mate. Daripada matau'ki bawang parellu sisengi pasadia amatengengta pole makkokkoe, aja' ri mitau lokka ri tau sekarat, idi' ha pekkoga ki matu ko elo'ki mate, mello mua ammala'ta ato de'.


Siruntu idola, apalagi idolata pakkelong, pasti mawatang siseng. Sibuk i lokka makkelong ato ko lokkai maega pajaga na. Wettuku lokka ri Bali magang sebelumku mulai ma' jama si runtu ka personel na Super Junior. Yaro wettue de' gaga mua pa jaga na, jaji weddingka mitai maitta. Elo' ka ma deppe, tapi ku isseng keda biasana ko lokkai idol e ri Bali, elo' i mappisau, jaji ku ita bawangmi. Meskipung makkomiro, liwa' rennuku mitai. Eunhyuk main dancer na suju, ma tampan ladde ri ita. Eunhyuk sala seddina anggotana suju de' siseng na elo' ma operasi plastik, nasaba' liwa na pojina alena. Pas na ku ita, de' metto gaga kurangna, ma tampan metto. Engka ka kapang dua pulo menit mita-itai pole mabela, gangkenna giling mitaka. De' na ku ulle ma lupai yaro wettue.


Tika massikola SMA mabela pole ri bapakna na anringna. Akkero pa' mateni emmakna, elo'i massikola SMA tapi makurang doi'na bapakna, jaji riolli wi ri sajingna emmakna massikola ri kampongna emmakna ri Gowa, na bapakna ri Pangkep ki monro. Massikolani kero, ri elliang topi motoro' ri amurena na onroi monro. Mello mua ri mulanna, ne ri munri-munri massu manengni ja'na. Sangi' na moto Tika mappacakka ko subuh ma'pel na masserring, ko arawengi haruspi na sessakang maneng baju'na amurena na cikalingna, sessa jari. Pas kero mattama essoi ri SMA na pa' ujiangni, magai na tea tuo motoro'na. Na talipongi silongna lokka malai, yaro silongna ruane. Maga na pas na lisu pole massikola, ri suroi medde ri cikalingna, yaro amurena monromi na ita-itai. Na kokkong manengni aga-aganna medde, nappa lokka ri bolana nenekna. Decengna kero maneng mua monro sessurengna ma'na. Liwe' peddi atingna, tapi de' na ulle jokka sambil terri lokka ribolana nenekna, jaji na perrengi alena. Maddani ni na sedding ri bapakna na anringna.


Isti engka ujian tengah semesterna yae essoe. De' siseng na engka ma'guru pole ri wenni. Padahal maba empi tapi teani ma'guru madeceng untuk ujian. Mattama'na kero ri kelas e, ri suroi kumpulki hp na supaya de'gaga tau mulle ma'bukka hp menyontek sappa jawaban. Na kumpulu'ni Isti hp na sibawa silo-silongna. Naitanna masessa siseng soalna, na cobani sappai jawabanna mappake hp. Ternyata dua hp na tiwi' lokka makkuliah, hp de'e napakei yaro denre na kumpulu'. Ma'jilbab loppoi jaji de' na kaitang ko engka pale hp poppangna nataro. Maitta kero ketahuangi ri pengawasna ko mappakei hp menyontek. Ri ala siseng hp na, nappa ri suroi menghadap lokka ri ruangan dosen. Masiri'pa na sedding sibawa dosenna, de' mua gaga silongna missengi yaro wettue, ne' de' na maitta naisseng apalagi dosenna manenna.


Maegana kasus tallolang mancajini taue lebbi barani ma'tallolang. Anana' gangkenna tomatoa engka peluangna mancaji tallolang. Apalagi ri kondisi ekonomi, de' gaga doi'na untuk manre, ato engka elo' na doiki tapi' de'gaga doi'na, jaji lokkani ma'tallolang. Hal paling de' na ulle rijama, ma'tallolang engka hukumanna. Tania bawang sanksi sosial ri runtu, mappada masiri'ki ri taue, tapi' sanksi pole ri negarata engka tona. Bahkan ri laleng agamae ri atteang sisengki ma'tallolang. Nasaba' agaga ri runtu' ato rianre pole ma'tallolang haramki ri anre. Ma'jama anu haram saja runtu'ki dosa, pekkogani ko anu ri anre, darata ri laleng babuata, ato anakta to yaro manrei, haram maneng lise' babuana. Mariki' de' ri mattallollang, siri' ri lino na akherat maki tuh.


Demam panggung merupakang salah seddi istilah lokka ri tau pada masemmenge ko ri suroi maju ri olo mappada menre makkelong ri panggunge.  Apalagi yaro nappata menre ri panggung. Yamaneng taue pasti purai na pineddingi riasenge demam panggung,  termasuk iyya. Tanda-tandana ko demam panggungi taue mappada bergetarki timunna, bergetarki saddangna, jari na ajena bergetar toi ato mappuse' makkecce,  na ma dumba-dumba arota. Demam panggung wajarni terjadi lokka ri yamaneng taue, mulle pemula ato bahkan tau berpengalaman. Tapi yaro biasa de' ri itai pekkoga tappana ko demam panggungi nasaba' naissengni pekkoga carana kedo lawai alena pole ri asenge demam panggung. Engka pasti carana lawai yae, parelluki aggurui. Khususna iyya ri jurusan sangi' presentasi tugasna.


Runtu' maega gaji ato runtu' cedde gaji, elo' mi mappada-pada. Tergantung pekkoga bateta ma balanca. Tentuna, paling mamello ko ma taro-taroki doi' ko puraki ma tarima gaji ato saro pole ri jama' ta. Melliki bola untuk ri pake tuo maitta, aja' na ri monro ma kontrak ato ma kos-kos an ko ri kampongta maki ma' jama. Melli bola, maega pasti na pake doi, yanaro ma taro-taro ki gangkenna wedding yaro taro-taro ta ri pake melli seddi bola. De' ma na maga ko masagalaki sambei baju yaro ri pake, yang penting de' ri monro ri bolana taue. Ko purani melli bola bate taro-taro ta, manyameng tinroe, na de' tona gaga tau lokka singe' ki ta siuleng ato ta' sitaung e. Penting ladde yaro ri asengnge ma taro-taro doi' untuk esso ri munri.


Mila tau napoji siseng maccoe' riasenge arisang.  Tiap maccoe'i sangi' malana dua lomoro'. Mello siseng na sedding maccoe yae arisang pa' mullei na taro-taro doi'na maddeppungeng gangkenna menre lomoro'na. Maegani rupanna arisang naccoeki online na offline,  tiap ri goccangi asengna Mila masagala menre magatti, sangi' rimunrina ri dodo`-dodongna arisange. Yanaro na mancaji na sedding mattaro doi' alena. Mello siseng na sedding ko marimunri nappa menre lomoro'na, daripada mariolo.  Na sedding eggangi makkamaja' e, ko ri munri pada ko alena mattaro-taro doi' na maega to. Ko alena tommi mattaro mulle jaji de' na maega.  Yae ri arisang nappae naccoeki, tappa alena ha lomoro' seddi menre. Rennunna sedding tapi matau'i kamajarengna rimunrina.


Ri akhir taung biasana narapi' si wettunna riasenge bosi kencang. Yae ri taung 2022 elo' mattama ri 2023 bosi dua minggu ittana, alias de' ri engka mita tajang ri lalengna 14 esso, mammula Juma' gangkenna Juma', na Juma' si. Menre waena salo'e, salo' harus e na limbangi bapakku lokka ri ajjamangna ri pabrik kapur. Bapakku biasana mammotoro'mi lokka ma'jama, sipungenna menre wae ri salo'e, de'na ullei mammotoro'na lokka nasaba' masolang ammai motoro'e ato mali'i sibawa motoro'na. Yaro essoe mammulana lempe', lokkai na sappa sapingna elo'e na balu' untuk melli pupuk asena, engkani yaro pangngelli sapie, maga na lenynye yaro sapinna. Lokkani na sappa keromai mabela ne de' na runtui, silongna mi naita jaji de' na jaji balu'i. No' na wae lokkasi na sappa, tanru'na mani naita kero tanggala ri salo'e, mali'i sapinna. Yanaro matu de' na na elo' lampa'i sapinna ko wettu bosi.


Mangkalinga kata 'operasi' memeng mappadumba'-dumba. Pinedding matau' sebelumta operasi memeng cemaski, nasaba' de'pa ri issengi prosedur operasi khususna idi' nappatta elo' operasi. Maja' yaro ko cemaski na elo'ki operasi mullei na hambat proses mabburata ko purani operasi. Makkoe carana supaya de' ri cemas sebelumnta operasi. Seddi, haruski pahami prosedur operasi na komplikasina, makkutanaki ri doktoro' aja' ri masiri', idi' tau elo'e ri operasi berhak ki missengi prosedur na komplikasina. Dua, jujurki sibawa riwayat penyakit purae ri derita, mulle jaji yae ko engka riwayat ta de' ri jaji operasi, na ko de' ri paui maesa'ni tamba malasa. Tellu, accoeki manengi yaro proses tes sebelumta ri operasi jaji sehat aleta ri operasi matu'. Eppa, mappuasaki mappada aga ri suroanki. Lima, pamelloki memengni tinrota sebelumna ri operasi.


Melli hp pake doi' ale-aleta mancaji hal mapparennu to. Mila biasana melli aga-aga mappake doi' pole ri tomatoanna ato daengna. Yaro wettue masolangni hp na, na elo' na pake magguru. Jaji sappai jamang ri cedde bolana, akkero runtu' ni riaseng jamang mabbalu beppa. Nasaba' wettu liburki yaro, majjamai gangkenna dua puleng. Gajinna maegama na sedding, yaro gajinna genne pi dua puleng nappa ri arengngi nasaba' ko riarengi puleng-puleng maesa' mi na balanca salai. Wetunna na runtu' ni, gajinna lokkani melli hp sibawa daengna, mellini yaro na genneki doi' na. Liwa' rennuna nasedding, nasaba' doi' pertama naruntu, na anu maitta na itta na elli.


Mattama'i tellu taung umuru'na anana'e, parelluni untuk mulai ma'guru bersosialisasi na marennu berinteraksi sibawa tau baru. Ne' di sisi lain wettunna corona dua taung taue ribolae berimbaski lokka ri keterampilan komunikasina anana'e mancaji maja'. Nasaba' maitta eggangi monro ribolana, ana' mancaji matau' untuk berinteraksi sibawa tau baru. Meskipung makkero, anana' harus toi magguru berinteraksi sibawa tau lainge. Apalagi yaro elo'ni mattama massikola. Keterampilan sosial parellu untuk latih anakta komunikasi efektif na efesien tuntuk balingi sappa silong na mello hubunganna sibawa tau sideppe'na. Matau' untuk rimulanna pasti, apalagi pura corona tapi' parellu sisengi ri lati memeng. Keterampilan yae penting to untuk ripunnai nasaba' liwa' interaksi sibawa tau lainge ma'gurui ana'ta berinteraksi na pahami toi pappinedding na elo'na tau lainge.


Yaro esso Aseneng merupakang esso olahragaku. Puraka upacara langsungka massulle baju nappa lokka ri gudang olahraga mala passerring, sekop, onrong sampah, na peralatan olahraga. Hal parellu rijama sebelumku olahraga yaro mappicakka lapangeng. Yaro lapangan olahragaku engkai ri saliwengna sikolae. Akkero maega siseng tai sapi ta'jana, nasaba' sapinna taue kero ri kompleks e na lampa' maneng pa' mamello kero aru'na ri cedde lapangange. Olahragaku yaro essoe olahraga basket, jaji maega golo' ri tiwi' to. Pemanasanni dolo' sebelumna mammula olahragae. Ri isseng keda golo' sangi'na mabela teppa, apalagi de'gaga pa'jampe' ri wiring lapangan. Tappa mabelai yaro golo' e teppa, na magai langsung nakenna tai sapie tabbussia menre. Iyya tau peppengngi terpaksa haruska bissai dolo' yaro golo'e nappa ri pake paineng. Ciddi'ku sedding yaro wettue, makebbong siseng baunna, ma ijo mani nappa mencere'.


Ri wenni ri essona Salasa pasadiai Mila elo' lokka ri kampusna, purani millau ijin kadua ri tomatoangna nasaba' ri essona Aseneng elo' lokka matanre wae ri sedde bolana. Lokkani kero mammotoro' na lalloini tengnga laleng, maga na macet i akkero rilalenge. Napamajui cedde motoro'na untuk mulle labe', sisengna mariolo tamba maegai naita oto akkero parkir sibawa motoro' monro mattajeng. Engkana bapak-bapak lokka ri alena makkutana tegai elo' lokka, napauni Mila elo' lokka ri kampusna. Ri suroi mapputara' bawang ri suro lalo mabela, nasaba' de'pa na mulle lalo taue ri jalan raya pura lempe'. Lisumi Mila bawang ribolana, pa' de' naissengi tegai taue lalo pada yaro naasenge bapak-bapak e. Silongna natanai, makkedai mabela siseng gare', jaji monromi ribolana tajengngi no' wae na de'na na macet.


Tomatoanna Nani pabbalu bale rakko ri pasa'e, yaro bolana penno bale rakko ko lokkaki akkero mattoana. Yaro ele'e bosi-bosi jaji de' na marakko siseng bale rakko tomatoanna Nani. Lokkai Nani massikola ri SD, maga na engka maccoe' baunna yaro bale rakkoe ri jaketna. Lettu'na ri assikolangna ma'tutup inge' maneng yaro silongna ko engkai lalo. Mattama'i ri kelasna ma'tutup inge' maneng toi silongna, de' naisseng keda magai padahal naisseng maneng mua silongna keda pabbalu' bale rakko tomatoanna. Maitta mani nappa nasadari keda jaketna ri angnginang ceddena bale rakko de'e na kennai pella madeceng ri wenni. Yanaro na maccoe' baunna, siri'na nasedding nabukka yaro jaketna nappa napittama rilaleng tase'.


Malomo mawatang sappa abbolangeng makkokkoe. Mawatng to ma sappa onrong monro mabelae pole bencana. Engka beberapa perlu ri ingngerrang ko sappaki abbolangeng. Pertama, tanai yaro punna apolengenna wae, biasa ko wettu timo' i mawatang wae, ato biasa wae engka to makebbong ato mapejje.  Kedua, tanai ko bare' i matu biasa ka lempe' ato de' ma, nasaba' ko lempe' mawatangki lokka majjama, na elo' topi ri pacakka balangna bolae ko purai lempe'. Katellu akkutanangi tentang masigi' ato rumah sakit, penting yae malasaki matu'. Makkokkoe yamiro tellue menurutku penting ko sappakki abbolang. Mataro-taroki doi', yanaro parellue ri elli. Ko genne' ni taro-tarota lokkani sappa abbolang ri cinnai e.


Mattajeng kabara' lulus, pole ri perguruan tinggi elo' e ri tuju, mappadumba-dumba to.Politeknik Pertanian Negeri Pangkajene Kepulauan, merupakang salah seddi politeknik ri siningna politeknik ri Indonesia mattama seppulo besar ri taung 2020. Akkoe ni maloang kampusna, maega jurusanna, maloang lau'na untuk praktek. Biasana yae politeknik e, bagiannami Unhas, tapi maittai na pasisalai alena mancaji Politeknik. Lokasina yae politeknik e, engkai ri Mandalle, Sulawesi Selatan. UKT akkoe ri kampus e, masempo engka lima ratu sebbu ko D3, gangkenna dua juta. Yanaro, liwa' rennungna Mila makkulia koe, na runtu UKT dua ko D4, asera ratu' mi sebbu na waja siningna seddi semester.


Terkadang ko engka tau ri ita tallua, secara spontanki cakkoa na mappada ko elo' toi tallua. Tallua de'ma na menular, ko engka ri immau ato engka ri ita hal makebbong na mappakaciddi-ciddi mappada lua, pappinedding ciffi tiba-tiba engka rilaleng babuata na elo'ni tallua. Yae maciddie engka metto rilalengna taue untuk lawai alena pole lasa ato pappinedding nyaman ri lingkunganna. Meskipun yae cakkoa mancaji seddi reakhi untuk aroma makebbong, engka kemungkinan aleta punna reaksi bawah sadar sibawa kondisi ri sekitarta. Faktor lainna yae engka kemungkinan taue mappunnai babua sensitif. Meski maega tomma tau de' na maciddi sibawa bate luana taue mappada elo' cakkoa, pasti maja' tomma nasedding babuana ko mitai lua.


Mappicakka masigi' merupakang hal wajib rijama minggu-minggu ri masyarakat e, supaya macakkai bolana puang Allah ta'ala. Mappicakka mancaji to bagean pole ri imanta. Mappicakka masigi' ri ceddena kampus, mancaji ni kegiatan rutinna mahasiswa organisasi sellengnge. Na cakkaki toppo'na yaro maegae lawa'-lawa', na sessa tapperena, mabbisa wc, na serring topi saliweng roppo, nappa na bebbu aru'na maorongnge. Yae mappicakkae mancajini abiasangna anak organisasie. Tiba-tiba engka tau pole romai seddi oto, leppang massempajeng. Decengna macakka'ni masigi'e. Purana massempajeng, na passui amplop pole ri tase'na, takkini manengni anak organisasie. Yaro doi' untuk organisasie, nasaba' ri yamaneng organisasi lalengna kampus, organisasi sellengmi mappicakka ri masigi'. Decengna lebba ro, padahal yaro mappicakka sala seddi prokerna organisasi selleng, magai na riarengki doi'.


Matau'ki ko engkaki ri onrong asing ato nappata lokka akkero ri onrong asinge, biasa mua ko nappata. Ri mulanna pasti maja' ri pinedding, tapi' ko bajanna maja' empa ri pinedding gangketta siuleng akkero ri onrong barue, engka pasti lasa-lasata cedde. Mulle jaji idi' tau sangi' lokkaemi ri onrong ri issenge, de' na engka ri lokka to ale-aleta, na akkero ri onrong baruta de' gagana tau ri ewa si isseng. Mappada ko lokkaki ma'jama, na haruski ri kirim idi' lokka saliweng daerah pa' engka prestasita, aja'na ri matau', baraniki bawang, anggapki yae mulle tommaki ma'jama deceng akkoe ri onrong baruta. De' tu ri kirimki ko maja' bate jamangta pasti langsungki ri PHK. Magguruni akkero na sappa'ki silong mulle riewa magguru pekkoga batena taue beradaptasi na tahang monro ma'jama. Mariki cobai barani mette, na barani toi perrengi tau'ta.


Maega tau masiri' kembar bajunna sibawa tau lainge. Padahal kembaran baju sibawa tau lainge, mannessa siseng engka peluangna. Kecuali ko baju ripake merupakang baju idi' tommi desain ale-aleta, idi' sappa kain, na idi' tomma jahitki, biccu kemungkinan mappada bajutta tau lainge. Maega tomma artis mappada bajunna artis lainge, padahal terbatas yaro bajue wettunna ri produksi, masiri' memeng tapi' marennu mua na pakkitang. Ri isseng keda ko terbatas bajue, berarti cedde'mi ri produksi bahkan ri produksi beda warnana sibawa baju seddie. Tapi' ko baju de'na terbatas, yaro tokoe elo'-elo'na siaga elo' na produksi apalagi ko yaro bajue sama' si, pasti maega sappa baju mappada na warna mappada to. Harus manikki sikapi yae sibawa marennu, yaro artina maega tau poji yaro baju ripake.


Aflah anak SD biccu sangi'na mappau ri emmakna ko engka elo' na lokkai. Manna lokka ri sideppe bolana alias bolana nenekna sangi'na millau ijin ri emmakna keda elo'i lokka ri nenekna. Akkero wettue elo'i lokka tai, na yaro wc ri bolanami nenekna bawang engka, ri bolana accemmengmi bawang ri munri bolana, tapi' de' na runtu'i emmakna, jaji monroi na tahan tainna gangkenna engka naita emmakna. Lokkani yaro wettue mapperri-perri lokka ri wc tai ale-alena. Purai biasa lokka maccule-cule ribolana sibawangna gangkenna tette lima ri arawenge, na de' na issengi emmakna tegai lokka, ri sappa'ni maccenne, lokka ri onrong mangngajina, ri onrong macculena, bolana sibawangna na issenge emmakna, de' siseng ri runtu'i. Wennipi na lisu emmakna ribolana, na alena ale-alena ri bolana yaro pa' lisuni tette lima na emmakna nappa tosi lokka sappai, ri noko'ni lisunna.


Pura seddi wettu engka cikalingku makkunrai botting. Iyya' mancaji pakkokkong sibawa cikalingku lainge. Akkero elo'ni lokka ri bolana ruane pa' purani akkad ri bolana makkunraie. No'ni maneng, lokka ri oto kosonge tudang. Pusingni tegaena oto elo' ri tonangi lokka, nasaba' maega siseng, jaji mattama'ni ri oto paling makawe'e. Rilalengna yaro otoe telluka maccikali, mappada maneng bajukku. Tappa de' risanna-sanna engka tau suroki massu pole ri otona, pa' elo'mi ma'dua lakkainna ri otona, yaro taue pole ajji, matoani ri ita. Macca-cai' tongeng, jaji na angkalingani tau lainge, masiri'ni idi tellue tau. Messu'ni wae matakku, nasaba' iyya tau polema akkero, nappaka engka pole ri Sorong, lokkaka ri bottingna cikalingku pa' na ollikka, maga na pakkoka ro taue sibawa cikalingku lainge, peddi'pa ko de'gaga otota.


Napeppe anakna mappake aju, biasani ko tomatoa rioloe. Yamaneng anakna mabettae sangi' na peppe'na gangkenna paja ma'jama sala. Meski makkero tomatoa tau rioloe, de' mua gaga anakna makkabeangi ri wettuna macoa. Maega siseng mua ana'na parutusu'i, ri bola ittana, padahal ri peppe gangkenna kepo ri wettunna beccu. Naisseng mua yaro anana''e, keda yaepa na maringerrang ri melloe, bahkan marennui pa malessi ni makkokkoe na de' to malemma mentalna. Macai' i ko engka tau maja' ri tomatoanna, macai' i palingang ko engka tau peppei ri wettunna biccu na de' makkebbu jama sala. Ne' makkokkoe tea manengni yaro anana'e peppei anakna ko engka matu' anakna pa' mapeddi siseng ko ri peppe'ki de' ri ulle jokka, yanaro biasa na macai', meski makkokkoe sadarni keda untuk mellona yaro.


Menurut kemnaker engka sekitar pitu pulo sebbu pa' jama ri PHK ri taung 2021. Angka paling matanre si pungenna engka corona, de' ri isseng keda magapi na mamello ekonomie si pungenna mattama yae virus e. Maega tau elo' ma' jama, tapi de' gaga tabbuka ajjamang, paling maega ma tutup ajjamang. De' siseng ri isseng kasi' tegani elo' mala doi', na ri wettu corona masoli' maneng aga-agae. Mulle mui ka bertahan yae, nasaba' matau' toi na kenna corona, magani ko ri PHK ki na kenna topi virusna. De' na mamello, agana matu ri pake tuo, magapi tu na ri ma' jama sih. Yamiro pennoi pikkirangku wettunna ku angkalinga keda maega tau ri PHK kasi', pasti mawatang siseng bertahan.


Ko mebbu'ki masalah na ri caiki ki, wajar mua yaro ko engka pineddingta sala, gangkengta cemas, mitau', na peddi atiki. Yae pappineddingta mello mua na mullei mancaji bahan untuk agguruta supaya mancajiki tau mello pole sebelumna, na de' ri ulangi yaro jama ja' purae ri jamae. Tapi' ko cemaski na matau' sisengki ri sedding, tanpa ri issengi aga salata pura ri jama, ato de' na ri isseng mappikkiriki aga mulle ri jama na mulleki padecengi yaro jama ja' ta, tentuna yae de' ri ullei lao bawang. Selain pa' makurang identitas aleta, mulle to yaro ri pineddingie pa' engka masalah ri jiwata. Jaji lebbi mello ko engka salata, na ri issengi aga salata, na ri isseng topa pekkoga bateta padecengi.


Lokka buka bersama merupakang seddi keharusan ato aturang wajib ri pennoi. Buka puasa bersama biasa ma'terapkanki mappake warna mappada, misalna warna pute na sikola'. Yaro angkatan SMA na Fika sijancini elo' mappake baju warna makkero ri wettuna matu siruntu'. Fika na silo-silongna de'gagae makkero warna baju ato jilbabna ma'pesan online ni untuk buka puasa bersama. Maitta kero lokkani buka puasa bersama. Engka to seddi meja kero mappake baju warna mappada angkatanna, na hampir yamaneng pada modele' baju putena. Macawa manengi yae duae meja siita mappada warna baju na modele' bajunna. Canggung siseng yaro wettue, engka mani seddi silongna lokka kero merai ma'poto yaro meja seddie. Macawa-cawa manengni gangketta lisu. Tentuna masiri', tapi yae langkah paling mello nasaba' maega mua padatta, kecuali ko ale-aleta terpaksa elo' lisu sambei bajutta.


Pappineddingna tau makkokkoe paling maega yaro matau' ri cairi, padahal de'pa na cobai ato de' na mannessa keda ricairi matu kero ri taue. Yamaneng ro pikkirang negatif monroe ri laleng atingna, mappada ko elo'i millau izin ri tomatoanna elo' lokka ri bolana silongna maccule-cule ko makkunrai pasti makkedani aja'na ku pauangi pasti macai'i. Monroni ribolana masennang bawang, padahal de' na isseng keda tomatoanna nalorang mui anakna lokka massilong ko mello mua yaro silongna. Yatosiro matau' ri caiki monro ri laleng atingna anakna. Mulle jaji biasa romai purai elo' lokka anakna, nacaiki, naingngerrang anakna gangkenna maloppo. Parellu siseng yae tomatoa na anakna mabbicara ko engka na eloki na teai, jaji mello to ri ita ri bolana.


Pasti puraki siruntu' tau ko macawai pasti na peppei tau ri sekitarna, biasani yaro tau kenna peppe'e macai' na emosi. Tau macawa na maccoe'ni jaringna mappeppe ri anggap mua normal ko de'na bahayakan alena ato tau laing. Yae mulle to ko na lampiaskan emosina pada ko marennui, pada lokka ri benda mate, alena ato tau lainge na peppe, gangkenna mancajini abiasangna. Tapi, ko malebbi sisengni ri sedding batena mappeppe ko macawai, maka parelluki bawang alihkangi perhatianna yaro tau nalorie ma peppe pada ma tepuk jari, ri katenni jaringna na lainge. Ko de'ma na kennaki masalah pada peddi ale-aleta yaro taue de'ma na kennai masalah. Parellumi bawang sadarkangi yaro taue pa' refleks yaro ko macawai elo' ma peppe, bahaya ko tau laing matu na peppe.


Maega makkokkoe riasenge content creator, yaro tau massappa doi' pole mebbu postingan untuk nabalu' ri sosial media, ko maega mitai na maega poji maka wedding to maega doi' na runtu'. Tapi', maega toni tau massappa doi' mebbu konten maja' siseng ri ita. Engka tau mebbu konten mannasu meong, engka mebbu konten na siksa yaro anak dare', na engka to paling maega mengemis online tega akkero ri konten live na cemme lumpur. Mappakasiri'-siri' maneng yae, yanae tau-tau elo'e runtu' doi' na tea makkareso tedde. Tau na sessa na olokolo', mappadongo'dongo'. Elo'i viral na runtu doi' maega mebbu konten yaro makalaing-laing, ne' yaro bedana de' siseng na mulle mattama ri akkalengna tau mappikkiri' melloe. Sala siseng yae content creator ko mebbui konten sessa-sessa. Elo'i mancaji aga penerus bangsae ko sangi' makkoe mani maega najama tau rilinoe, parellu siseng ri usut tuntas yae content creator de'e na mabbere deceng lokka ri ana' bangsa.


Masserobot antrian mancaji ni abiasangna sebagian tau ri linoe, khususna tau makurang siri' e. Antri mancaji terapi untuk sabbara na kendalikan aleta. Penting rijama na mulleki matutui ko engka ri runtu' masalah. Meski makkero, de' na yamaneng taue mengerti, betapa mello'na ko mengantriki nappa ki lokka makkamaja' ri kasir e. Pura wettu lokka ri supermarket, iya' karanjengmi ku pake, na yaro ibu'-ibu' e, troli ri sorong-sorong napake. Pas ta mengantri tappa na sorong trolina lokka ri kasir e, nappa lokkani ri ceddena tettong elo' makkamaja'. Padahal maega ro mai tau mitai ri munri, na de' to na mappau aga-aga keda mapperri-perri. Langsung bawangmi maju, na alena paling rimunri lokka kero bahkan de' na antri. Menurutku de'ma na maga ri serobot antriange ko engka saba'ta na ripaui lokka ritaue, supaya yaro taue de'na makkita ja' lokka ri alena tau masserobot e.


Maega tomatoa napoji peppei anakna ko engka sala pura najama. Lebbi napile peppei daripada caiki menre palecei de'si na mebbu sala paineng. Nasaba' maega siseng anana' tea marangkalinga ada ri tomatoangna, na ko ri peppe'ni matau'ni pigau'i paineng aga yaro purae najama. Meski efek sampingna yae ko malopponi matu, maja'sipa toni lokka ri tomatoanna, ne' maega tomma sadar ko de' ri pakkoiro ri tomatoanna de'na sadar tegae ja' na deceng, carana supaya de' ri benci tomatoatta ko malopponi makkoe. Seddi, issengi aleta keda ko tania tomatoatta jellokangi decenge, igana pale. Dua, macai' tomatoatta sibawa idi' artina peduli, apalagi ko sala yaro rijamae, peduli sisengi ko naatteangki parineng jamai. Tellu, pikkiri positifki keda tomatoatta nappa toi magguru mancaji tomatoa, jaji ko idi' matu' maloppo aja' ri pakkoiro paineng anakta, peppei ko engka salana.


Marennu menang undian, tania bawang runtu hadia tapi mulle to runtu silong jama kelompok. Mila, sala seddi siswa elo' siseng ko pemilihan kelompok ri undi, supaya ta bage ratai anggotae. Laingnge, supaya yaro de' na yaro tongemmi tau silongta ma jama kelompok. Pura biasa Mila, runtu anggota yaro makuttue, jaji alena mi jamai yaro tugasna yamaneng. Akkero mappakei aplikasi spin untuk mebbu kelompok na ri bage toni ri kelompokna aga jamanna pake yaro aplikasie. Rennupa Mila wettunna runtu kelompok tau rajing sibawa alena jamangna ri kelompokna de' ma na mawatang, yaro lebba anu na kuasai. Tentuna yae, pertamana runtu' ma jama kelompok na de' gaga sara-sarana.


Sikamara' sibawa tau lainge memeng makalaing-laing, yanaro pappinedding pertamaku. Silongku seddi tau de' na lori sisengi ko engka tau marantasa', apalagi mabbuang tissu ri lantai. Yanaro sangi' macai'na sibawa silong kamara'ku lainge, pa'alena tau mapakke, na yaro silongku de' siseng na issengi keda aga salana. Yaro tau macai'e, de' to na engka paui ko engka na teai, monromi bawang sennang mita-itai, nalorangi tau lainge mengerti aga na eloki. Na seddie, de' siseng na issengi ma'baca situasi, apalagi ko de' na ri pauang. Pammulana mette kero, ko yamaneng ri teai ri jamae ri laleng yae kamara'e uki'i koe, jaji saling mengertiki. Supaya matu' weddingki massilong maitta, na mello to komunikasita.


Macai' ko engka tau makkedaiki pastini, tapi' aja' lalo ri lagi-lagiangi macai' na ri ingngerrang yaro na akkedaiangki taue. Embaki pancaji motivasi negatif yaro napaue taue, aja' ri sessai aleta nawa-nawai matterru. Engka to pasti na elo'ki makkedai toi yaro tau, puraiki na akkedai. Ada elo' ri pau ko puraki na akkedai taue paling ampuh yanaro matterima kasi'ki. Pasti takkini' yaro taue ko tappa ma terima kasi ribaliangi ada ja'na. De' na matu' tu na engka makkedaiki paineng, jaji koe daripada macai'ki cappuri energita lebbi madeceng ko ribali ada mamello yaro tau makkedaiki. Mariki sabbara maneng, aja' ri malomo macai', sabbara'ki, na engka puangta lawaiki tuo ri linoe, jaji sennangni bawang ko engka tau ja' timunna lokka ri aleta.


Macai' mancaji hal biasani bagi taue, macai mulle terjadi nasaba' engka saba'na, tapi engka to na lori macai' de' ri sanna-sannai. Mulle jaji de' biasa hadapi yaro emosita tiba-tibae. Makkoe penyebabnya biasa emosi de' e ri sanna-sannai. Seddi, stres yae paling maega saba'na mulle jamang ato hal lainge. Dua, sindrom pramenstruasi biasa na kennaki siminggu ato dua minggu sebelumta macarepa. Tellu, kurang tinro, yanaro parellu laddeki matinro minimal lima gangkenna aruwa jang seddie wenni. Eppa, de'na perhatikanki taue, wedding jaji pole biccuki ri pakkoe, lettu'ki maloppo sangi elo'ta mani riita. Lima, gangguan bipolar yaro tau na lori tiba-tiba berubah. Enneng, idi' taue de' na mulle makkeda teama ko engka tau suroi ato millau tulung. Pitu, mulle jaji idi' tau sangi' elo' mancaji matoro'i tau lainge, kurangi laloki.


Mila lokka rekreasi ri Pinrang sibawa guru na silo-silongna seddi angkatan. Akkero mappakei bus loppo malae tellu pulo tau seddie bus. Alena masseddi sibawa silong seddi kelasna. Pinrang liwe' belana pole ri Pangkep, malai wettu pata jang gangkenna lettu keromai. Mammulai tette lima ri arawenge, lettui keromai tette asera ri wennie. Engka hal paling mappakaciddi, yaro maega siseng silongna tallua, padahal mello mua naita denre yaro tappana silonga, na manremi sibawa karoppo na golla-golla ri bus e. Mabbage-bageni Mila kantong lotong untuk onrong lua sibawa wae kaca-kaca, maga na alena cedde toni nasedding tallua na angkalinga silongna cakkoa. Ja'pa na sedding, maciddi i ne' na ammaseang tommi silongna mabok mangngoto mabela.


Guru artina ajjamang ri assikolang untuk mabbere ilmu lokka ri anak gurunna. Guru seharusna na papada-pada maneng anak gurunna, tau masagena ato de' gaga. Tapi guru ku issenge de' siseng gaga anara' batena mabbere parenta ri sikolange. Engka seddi ri seddi kelasku tomatoanna tentara, na lainge biasami jamangna tomatoanna. Magana ko engka mappacakka ri sikolae, yaro anak tentarae de' na lokka mappacakka pa' ri attenangi ri yaro gurukku. Na yaro silongku anak tentarae, elo' siseng to maccoe mappecakka, madodongni sangi' ri suro monro ri perpustakaan ma'baca bobbo, tapi de' na ullei massu mappacakka na marota' jaringna. Guru asengna, tapi' de' na mappada guru biasae batena mappaguru.


Tomatoa biasa na peppe anakna ko liwa'ni cai'na, mappada tea manre anakna, tea magguru, tea massempajang, na lainge. Parelluki misseng maega ri bagean alena anana' fatal siseng ko nakennai pappeppe, jaji aja' lalo ri peppei anakta, palece bawangni. Babua merupakang bagean tengngana alena taue, babua terhubung sibawa limpa, usus, pankreas, na lainge mulle macerna nanre ko nakennai pappeppe mulle jaji na kennai cedera babua. Lainge ulu, bagean paling penting na sensitif mullei lenynye kesadaranna tau kennae peppe apalagi anana', bahkan paling parahna mullei mate ko nakennai pappeppe. Mappeppe ulu' na anana' mullei nakenna geger otak, nakennai gangguan pakkita, gangguan manynyawa, kejang, tallua, gangkenna pingsang. Ko macai' sisengki pale na elo'ki peppei, bagean ajena na ri peppe pada witi'na, akkoe ku sangi na peppe ka biasa iyya tomatoakku na malessi mua makkokkoe jokka na lari.


Mancaji mahasiswa berprestasi, sebenarna malomo mawatang. Khususna ko matanreni semesterta, de' na gaga wettu untuk massappa ato maccoe lomba. Yanaro penting yae na isseng calon mahasiswa e, ko elo' i runtu penghargaan ri akkulianna matu. Pertama, haruski robai carata mappikkiri, aja' ri aseng prestasi akademik bawang ri linoe, engka to ri aseng prestasi non-akademik. Kadua, disiplinki, yae sebenarna paling mawatang. Katellu, rajingki ma' baca bobbo cocok e sibawa jurusanta. Eppa, rajingki makkutana ko mangajara' i dosengta. Lima, maccoe' ki ri asengnge organisasi, ko ri organisasi magguruki ri asengnge mabbicara riolona taue. Terakhir, pertahankangi Ipk ta, ato mello ko ri paenre' i. Ma daftarni matu seleksina, ri kampusta.


Abbolang mancaji permasalahanna masyarakat makkokkoe, Maega masyarakat de' na punna bola ri alena, monroi ri kontrakan ato ri kos-kos an e. Monroi kero tania ale-alena, tapi sibawai keluargana. Hargana bolae liwe' sulit, melli tana mawatang to massappa tempat. Bola ato tana mancaji impianna tau tuo ri linoe na maitta-itta monro. Koniro na maega ni ribukka kos-kos ato kontrakan makkokkoe, nasaba' yaro makurang empa doi'na mulle monro kero. Beda hal na sibawa yaro taue, na lebbirang manre kaciceng si esso supaya engka na taro-taro doi'na melli bola. Hargana abbolangeng pasti menre taung-taung, jaji yanaro ko mataro-taroki doi, makessing ladde melli memengni ko genneni. Rennuta ko monroki ri bolata tommi, de' na ri mitau na suro medde punna na.


Yaro essoe Mila lisu pole massikola, lokkai ri kandang manu'na cikalingna balingi mappicakka. Nasambei manengi salima'na yaro masolange, Maccoe'ni Mila makkai yaro salima'na, na perhatikan maneng tommi yaro salima' engkae paku tairengna. Magana tappa engka na alle'ja paku taireng akkero ri salima'e, makkedami mapeddi. Cikalingna langsungmi na pesse ajena gangkenna messu maneng darana, elo'i lisu magatti ribolana de' na ullei, pa' bosi kencangi. Pajana bosi lisu ribolana ma keppang-keppang, de' gaga missengi keda purai na toddo paku. Bajapi ri ele'na na akkapeddirang  yaro ajena, pa' wenninna de' na matinro. Ri tiwi'ni lokka ri puskesmas, makkedani bapakna elo'ko ri operasi pa' de' mu mappau-pau. Tau'na nasedding, peddi ajena, na terri toni, teami ri amputasi de'pa na issengi yae wettue prosesna riasenge pa' kata operasi liwe' mappittau. Pas na mattama ri cakkaki mi bawang ajena nappa ri areng pabbura, de'ma ri operasi.


Ri peppei anakta maega ja'na untuk alena mulle macai' na idi' macai' toni lokka rialeta ko purani ri peppe, na akkapeddirang yaro bate peppe'ta ko jokkani riolota keppang. Makkoe carana bawang ko tea maki pineddingi yae duae sebagai tomatoa na yaro anakta de' na runtui efek ja'na pura ri peppe. Parelluki bawang de' ri ewai anakta seppulo gangkenna seppulo lima menit ko macai'ki, masennangki bawang dolo. Nappani paui salana yaro anakta, pannessa memengni salana gangkenna na pahami. Pauang toni alasan ja'na ko najamai paineng yaro salana na ri macai', misalna yaro anakta na poji begadang ko wenni, pauangi ja'na ko sangi begadang taue. Mariki masennang, na de' ri macai', sayangi anakta na sayangi toi ko macoaki matu'.


Takkalupa mancaji abiasanna tau e.  Engka tau biasa nallupai tega na taro kacamatana, padahal engkami ri ulungna na taro tapi' de' na isseng keda tegai monro. Mancaji takkalupa de' na cocok ko elo'ki lokka mabela, biasa maega barang elo' ri tiwi' tapi maega ri allupai. Yanaro parelluki ruki' manengi barang elo' ri tiwi' ko elo'ki lokka, supaya de' gaga ri allupai. Puraka biasa pura manengni ku pari tase' aga-aga elo' ku tiwi' e, na de' ku runtu tega ku taro kacamataku. Mausse' na massappa, nasaba de' ku ulle makkita madeceng ko de' ku mappake kacamata mammotoro'. Lokka ka dolo padecengi pakeku, nappa molli silongku balingka sappai, pas ku mitai ri caramming e, engkai pale ri ulukku. Rennu na ceddeka masiri'.